Kleut: Društvene mreže predstavljaju vredan alat za izražavanje političkih stavova - Dijalog.net\nNaslovna Politika Kleut: Društvene mreže predstavljaju vredan alat za izražavanje političkih stavova\nKleut: Društvene mreže predstavljaju vredan alat za izražavanje političkih stavova\nNovi Sad, 16. jul 2020. – Komunikološkinja Jelena Kleut izjavila je da društvene mreže poput Tvitera predstavljaju vredan alat za izražavanje političkih stavova.\nOna je dodala da je ključna stvar za organizaciju uspešnih protesta postojanje jake infrastrukture na terenu.\n“S jedne strane, društvene mreže služe za informisanje, mobilizaciju, izrazito smanjuju troškove organizovanja – nekoliko objava na Tviteru je bilo dovoljno da se ljudi okupe. Ali, onda stižemo do onog poslednjeg koraka bez kojeg protest ne može da bude uspešan, a to je neki stepen organizacije i konsolidacije oko toga šta su ciljevi ili u kom smeru se ide u protestnu šetnju“, kazala je Jelena Kleut za Vojvođanski istraživačko-analitički centar (VOICE).\nDodala je da se na aktuelnim protestima u Srbiji vidi da niko nema nameru da preuzme odgovornost, već postoji više organizacija koje su pokušale da prisvoje tu lidersku ulogu.\n“U Beogradu su se gurali Levijatan i Bihali, bio je tu Srđan Nogo, ali niko nije uspeo da stane ispred tih ljudi na ulici. To jeste demobilišući faktor, jer demonstranti ne znaju ni za koga idu, ni šta se zahteva“, objasnila je ona.\nJelena Kleut je rekla da društvene mreže nisu samo simbolički akti, već imaju stvarne posledice, pogotovo u zemlji gde osoba zbog određenih objava može da dobije otkaz.\n“Dakle, potreban je neki stepen građanske hrabrosti da i u ovom polju učinite nešto toliko jednostavno kao što je postavljanje statusa“, ocenila je ona.\nUrednik portala Fejk njuz tragač (Fake News) Stefan Janjić rekao je da jedan lokalni događaj, kao što su građanski protesti u Srbiji, može da poprimi svetske razmere upravo zahvaljujući društvenim mrežama.\n“Snimak prebijanja trojice momaka na klupi retvitovao je jedan Anonimus nalog sa više od šest miliona pratilaca i taj video do sada ima više od sedam miliona prikaza“, naveo je Janjić.\nŽarko Bogosavljević, novinar novosadskog Radija 021 koji redovno prati proteste, rekao je da su protesti pokazali koliko su zapravo mladi ljudi svesni toga šta se dešava na medijskoj sceni u Srbiji.\nOznakeadvokatska komora VojvodineJelena KleutVOICE\nPrethodno Evropska komisija poziva na zaštitu sezonskih radnika u kontekstu pandemije korona virusa\nSledeće Tamara Filipović Stevanović nova generalna sekretarka NUNS-a\nNovi Sad, 03. april 2020. – Predsednik Advokatske komore Vojvodine (AKV) Vladimir Be…\nTop Tags mladi evropske integracije konkurs OCD Evropska komisija Vlada Republike Srbije vladavina prava Društvo lokalna samouprava Civilno društvo Srbija i Evropska unija mediji ljudska prava Evropska unija istraživanje


Izgradnjom domova na Palama ostvaren dvodecenijski san | Zvornik Danas\nPALE – Ministar prosvjete i kulture Republike Srpske Goran Mutabdžija rekao je danas na Palama da je izgradnjom novih studentskih domova na Palama ispunjen dvodecenijski san da studenti dobiju kvalitetnije uslove za studiranje.\nMutabdžija je istakao da su novoizgrađeni domovi funkcionalni i da će pružiti novi komoditet i sve potrebne uslove za smještaj studenata.\nNa pitanje da li će Vlada Republike Srpske preuzeti od Univerziteta u Istočnom Sarajevu kredit od 12 miliona maraka za izgradnju ovih domova, Mutabdžija je istakao da je to pitanje za novu vladu, ali svaka vlada će, kao i dosadašnje, voditi računa o narodnim poslovima i o svakom dijelu Srpske na isti način, a to znači da nema favorizovanja bilo koga.\n„Nova vlada i Narodna skupština će ići u smjeru da se zadovolje potrebe Univerziteta u Istočnom Sarajevu“, rekao je Mutabdžija.\nOn je najavio da će za desetak dana zvanično početi i radovi na studentskom domu u Foči.\nMutabdžija je danas posjetio i Fakultet za fizičku kulturu i sport u Stambolčiću gdje se upoznao sa stanjem na ovoj visokoškolskoj ustanovi.\nVršilac dužnosti rektora Univerziteta u Istočnom Sarajevu Radoslav Grujić istakao je da je značaj ovih domova izuzetno veliki, jer garantuje visok standard studentima koji će tu biti smješteni, te garantuje da će ostati na ovom prostoru, što je i osnovni cilj – da se omladina zadrži.\nGrujić je istakao da će Univerzitet, osim podizanja studentskog standarda u domovima, raditi i na podizanju standarda svih 15.000 studenata.\nPotpredsjednik Unije studenata Republike Srpske Predrag Govedarica istakao je da je Unija poslala urgenciju Rektoratu da se što prije u novoizgrađenim domovima opremi i ostatak soba kako bi studenti mogli da se usele, jer su sada smješteni u katastrofalnim uslovima.\nGovedarica je naglasio da je potrebno završiti i četvrti paviljon u Banjaluci i dom u Foči, ali ništa nije urađeno ako se ne napravi studentski dom u Lukavici u Istočnom Novom Sarajevu.\nPredsjednik Republike Srpske Milorad Dodik i predsjednik Vlade Srpske Željka Cvijanović otvorili su prije sedam dana novoizgrađene domove kapaciteta 600 kreveta.\nOznake: goran mutabdzijaistocno sarajevopalestudentski domstudentski standarduniverzitet


Epson, vodeća tehnološka kompanija poznata po dugoj istoriji i stručnosti u oblasti štampanja, vizuelizacije, prenosive i robotske tehnologije, objavila je da se njeno ulaganje u inkdžet isplaćuje i da preuzima 40% evropskog inkdžet tržišta u prvom kvartalu 2017. 1. Sve se to odvija u vreme kada analitičari najavljuju moguću konsolidaciju celokupne industrije kao rezultat opšteg smanjivanja tržišta štampanja, koje je ipak u nekim slučajevima izuzetno vredno i profitabilno. Epson sa fokusom na inkdžet kao izuzetno fleksibilnu tehnologiju koja obezbeđuje određene poslovne prednosti iznad onih koje nude druge tehnologije na tržištu, očekuje dalji rast u nastavku 2017. godine i narednih godina.\nFokus kompanije Epson na inkdžet, koji je podržan sa ulaganjem od 400 miliona EUR u nova proizvodna postrojenja u Japanu i na drugim tržištima, dodatno je podržano sa još 185 miliona EUR, posebno za razvijanje PrecisionCore inkdžet tehnologije tokom naredne tri godine. Pokretanje linije Workforce Enterprise kompanije Epson početkom ove godine podržava tržište brzih inkdžet štampača, od kog se očekuje da donese veliki profit, prema mišljenju analitičke firme IDC 2.\nRob Klark, viši potpredsednik kompanije Epson Europe kaže: „Naš fokus, ulaganje i posvećivanje istraživanju i razvoju čvrsto se oslanja na inkdžet jer on nastavlja da dokazuje svoju fleksibilnost i tehnološku vrednost. Tokom poslednjih godina je redizajniran i nastavlja da bude značajan već skoro 70 godina. Čvrsto verujem da će inkdžet nastaviti da ide unapred u okviru poslovnog tržišta.“\nTo čini osnovu strategije kompanije Epson za razvoj njenog udela na tržištu u okviru EMEA poslovnog sektora štampe od 38 milijardi EUR, kako predviđa IDC 3. Zapravo, „dok se odvija konsolidacija industrije, verovatno će nestati neki brendovi i biće pobednika i gubitnika na tržištu,“ upozorava Fil Sardžent iz firme IDC. Pobednici će biti oni koji ulažu dovoljno resursa u oblasti razvoja i najefektivnije se takmiče za buduće tokove prihoda.\nIDC dalje predviđa da će ukupno inkdžet tržište rasti brzinom od 10,2v% (CAGR) u Zapadnoj Evropi do 2020 godine. Prema istraživanju IDC, uticaj inkdžeta na kancelarijsko tržište će nastaviti da raste u skladu sa sve većim potrebama i očekuje se sve veći broj prodatih printera kod biznis korisnika. Uz takve uslove tržišta, Epson-ov udeo na poslovnom inkdžet tržištu porastao je sa oko 25% u prvom kvartalu 2015. na 40% u prvom kvartalu 2017. (porast od 15%).\n„Izveštaji, testovi i poređenja delatnosti pokazuju ono u šta smo dugo verovali: inkdžet prevazilazi druge tehnologije po pitanju performansi i efikasnosti. Dok je štampa i dalje važan deo našeg života, na poslu i kod kuće, kompanije koje biraju da ulažu u inkdžet mogu da dostignu do 99% manje otpada, 96% manje potrošnje energije i 98% smanjeno vreme potrebno za održavanje i intervencije 6. Inkdžet inovacije direktno odgovaraju na potrebe današnjeg poslovanja i kao rezultat toga vidimo prebacivanje sa laserske na inkdžet tehnologiju u okviru evropskog tržišta poslovne štampe,“ kaže Klark. „Preduzeća počinju da vide stvarne finansijske, ekološke i društvene prednosti zahvaljujući ovoj tehnologiji i to je očigledno u podacima o prodajnom tržištu za inkdžet u Evropi.“\nVan kancelarijske štampe, inkdžet tehnologija je dokazala fleksibilnost u skladu sa promenama zahteva tržišta i ponovo oblikuje kompletne segmente tržišta, uključujući modnu i dekorativnu štampu tekstila, pakovanja i štampu velikih formata, kao i omogućavanje kratkotrajnih procesa proizvodnje uz smanjenje troškova i otpada.\n1. IDC, Udeo štampača u Zapadnoj Evropi, 2016.\n2. IDC, Udeo na tržištu poslovnih inkdžet štampača u Zapadnoj Evropi, 2016.\n3. Procenjeno ukupno tržište poslovne štampe u EMEA regionu, izvor: IDC\n4. IDC, Udeo na tržištu poslovnih inkdžet štampača u Zapadnoj Evropi, 2016.\n5. IDC, Udeo štampača u Zapadnoj Evropi, 2016.\n6. Istraživanje koje je sproveo BLI, 2017.


Press Online :: Zdravlje :: Da li znate zašto je sladoled dobar za zdravlje?\nDa je sladoled jedna od najomiljenijih poslasica leti verovatno će se mnogi složiti, ali da li znate da je sladoled dobar za vaše zdravlje? Evo i zašto bi trebalo povremeno da častite sebe sladoledom...\nBogat je kalcijumom\nOdrasloj osobi dnevno je potrebno oko 1.000 mg kalcijuma, dok trudnice i deca imaju povećanu potrebu za tim mineralom. Zbog mleka i slatke pavlake kao osnovnih namirnica u proizvodnji sladoleda ova namirnica će dobro poslužiti kao jedan od izvora ne samo kalcijuma, već i vitamina A i vitamina B.\nPomaže u održavanju telesne težine\nZbog procenta šećera i mlečne masti ova poslastica idealno ohlađena na -6 stepeni Celzijusovih smatra se ubicom dobre linije. Međutim, neke studije tvrde kako kalcijum smanjuje njegovu kalorijsku vrednost koja iznosi između 125 i 300 kalorija na 100 grama proizvoda.\nBogat je vitaminima i antioksidantima\nVoćni sladoled koji se priprema od smrznutog ili svežeg voća sadrži dosta vitmanina, dok onaj sa ukusom kafe i čokolade, ukoliko se zaista sprema od pravih zrna kafe i kakaa, osigurava dozu antioksidansa polifenola koji štiti srce.


Ljetnja sezona premašila sva očekivanja - Vijesti | Radio Televizija Budva - Budva Crna Gora\nMinula ljetnja turistička sezona premašila je očekivanja i najvećih optimista, te svi možemo biti prezadovoljni onim što smo tokom sezone imali prilike da ispratimo, ocijenio je direktor Centra za istraživanje i razvoj turizma Petar Golubović\nOn je u Jutarnjem programu TVCG saopštio da je broj turista, odnosno dolazaka i noćenja, na izuzetno zadovoljavajućem nivou.\n"Ono što možda nije dobro, ali nije samo slučaj kod nas, nego i u susjednoj Hrvatskoj, je to što je pandemija vratila turizam godinama unazad, u smislu da se glavni špic sezone 'sabio' u što kraći period", rekao je Golubović.\nZato smo, pojašnjava, imali situaciju da je od 25. jula do 20. avgusta za prevelikom potražnjom.\n"Negdje postoji strah, on nam je bio saveznik, imali smo strah od neizvjesnosti šta će biti pa su svi požurili da rezervišu godišnje odmore. Imali smo navalicu da početkom avgusta u Crnoj Gori nije mogao da se naže ležaj, bez obzira što se kapacitet mnogostruko uvećao", rekao je Golubović.\nSituacija je, kaže, sada na zadovoljstvo svih "jer možemo mirnije da uđemo u zimski period".\nDobre rezultate Crnoj Gori doprinijele su i mjere konkurentskih zemalja, poput Grčke, koja je za prelazak granice tražila PCR test, što je na naše more vratilo određeni broj turista koji godinama nijesu dolazili.\n"Buking je za septembar bio sjajan, bile su velike najave, ali stavljanje Crne Gore na crvenu listi i ograničenja ulazaka u zemlju dovele su do toga da postsezona bude na nižem nivou", rekao je Golubović.\nSniziti cijene svih usluga pred početak sezone, preporuka CTU-a\nRadulović: Budžet će stradati zbog Zakona o strancima\nGradnja u prvoj zoni produžena do 1. juna


NOVI SAD: 84. MEĐUNARODNI POLJOPRIVREDNI SAJAM 2017, – Макроекономија\nNOVI SAD: 84. MEĐUNARODNI POLJOPRIVREDNI SAJAM 2017,\n17. маја 2017.\t0 Branislav Gulan Ostavite komentar 739 Pregleda\nSmotra dostignuća u agraru\nMeđunarodni polјoprivredni sajam, 84. po redu, na Novosadskom sajmu otvorio je prvi potpredsednik Vlade Srbije Ivica Dačić koji je istakao da je polјoprivreda jedan od najvećih potencijala privrednog razvoja Srbije i da će vlada nastaviti da pomaže kako polјoprivredne proizvođače tako i prerađivačku industriju\n„Polјoprivreda za našu zemlјu, ali i ostale u regionu, ima veliki značaj, imajući u vidu ne samo njene dosadašnje rezultate, već i njen izuzetan potencijal za dalјi razvoj“, rekao je prvi potpredsednik Vlade Srbije Ivica Dačić, otvarajući 84. Međunarodni poljoprivredni sajam u Novom Sadu. On je istakao da o tome najbolje govori udeo polјoprivrednih proizvoda u ukupnom izvozu Srbije. „Polјoprivreda je jedina grana naše privrede koja ni u najtežim vremenima nije zakazala’’. Sajam u Novom Sadu, održavao se od 13. do do 19. maja, a na je nastupilo više od 1.500 izlagača iz 60 zemalјa, a zemlјa partner ovogodišnjeg Polјoprivrednog sajma bila je Bosna i Hercegovina. Sajam predsavljao i najvišu smotru dostinuća u agrokompleksu regiona.\nPotpredsednik Vlade Srbije je ocenio da je razvoj međunarodne saradnje u ovoj oblasti od izuzetnog značaja, naročito na regionalnom nivou i zahvalio na učešću i saradnji prijatelјima iz Bosne i Hercegovine koja je zemlјa partner na ovogodišnjem Sajmu i izrazio zadovolјstvo da sa ministrom inostranih poslova BiH Igorom Crnadakom otvori ovu manifestaciju. „Opredelјenost za jačanje političkih, ekonomskih odnosa i svih vidova međunarodne saradnje potvrđuje i činjenica da je Srbija u BiH svake godine prisutna na Mostarskom sajmu, Sarajevo biznis forumu, kao i Jahorina ekonomskom forumu. Ove manifestacije prepoznajemo kao dobru priliku međusobnog regionalnog povezivanja i približavanja“, istakao je Dačić. On je potom ukazao i na izvanredan značaj partnerstva BiH na našem sajmu polјoprivrede, potvrđuje i činjenica da je upravo oblast polјoprivrede jedna od najvažnijih u ukupnim ekonomskih odnosima Srbije i BiH. „To najbolјe ilustruje podatak da više od trećine našeg izvoza u BiH i oko jedne petine bosansko-hercegovačkog izvoza u Srbiju čine polјoprivredno-prehrambeni proizvodi“, rekao je Dačić dodajući da je ovaj značajan aspekt saradnje, više puta je istican i u okviru intenzivnog dijaloga i saradnje koji ostvaruju resorna ministarstva dve zemlјe, kao i Privredna komora Srbije sa Spolјnotrgovinskom komorom BiH, Privrednom komorom Federacije BiH i Privrednom komorom Republike Srpske.\nDačić je istakao i da se polјoprivreda danas suočava sa brojnim izazovima i poteškoćama, od klimatskih uslova i cena na tržištu, do odliva radne snage i GMO. „U tom smislu, Vlada mora i hoće da uloži posebne napore da pomogne polјoprivrednicima i omogući im da postignu maksimalne rezultate, jer njihov uspeh je uspeh svih nas“, istakao je Dačić. On je naglasio da je polјoprivreda ujedno i najosetlјivije pitanje u pregovorima Srbije za priklјučivanje Evropskoj uniji i pristupanje Svetskoj trgovinskoj organizaciji. „Pametnim nastupom, Srbija će nastojati da iskoristi sve mogućnosti koje ove integracije nude“, poručio je on. Takođe je zahvalio svim zemlјama, međunarodnim organizacijama i finansijskim institucijama koje sarađuju i pomažu Srbiji u njenim reformama na ovom planu, a posebno na neprocenjivoj saradnji sa institucijama EU, koja je ujedno i naš najveći spolјnotrgovinski partner u ovom i drugim sektorima. „Srbija danas, u svojstvu domaćina ove prestižne manifestacije, želi da se predstavi kao zemlјa koja uspešno sprovodi unutrašnje reforme, koja je stvorila povolјni i sigurni ambijent za strane investicije i poseduje privredne potencijale koji je čine važnim, stabilnim i pouzdanim partnerom na regionalnom i međunarodnom planu“, poručio je Dačić. On je rekao i da ga posebno raduje što je sajam okupio više izlagača i očekivano više posetilaca nego prošlogodišnji.\nBiH sa 28 izlagača\nMinistar spolјnih poslova Bosne i Hercegovine Igor Crnadak na Novosadskom sajmu, gde je ta zemlјa partner, rekao da je sajam sam po sebi veliko čudo, a da je 1.500 izlagača iz 60 zemalјa impozantna brojka. Crnadak je u obraćanju rekao da želi svima da sajam bude uspešan, da se sklopi mnogo poslova, prijatelјstava, da se ostvari velika saradnja i što je najvažnije da se omogući otvaranje mnogih novih radnih mesta. On je precizirao da je BiH prisutna na sajmu sa 28 izlagača na jedinstvenom štandu i izrazio veliko zadovolјstvo što je zemlјa partner ove velike sajamske manifestacije. Kako je rekao, to je bila odlična odluka saveta ministara BiH. On je napomenuo da Bosna ima 1,5 milijardi evra razmenu sa Srbijom koja joj je broj jedan ekonomski partner u regionu i drugi u svetu. Crnadak je podvukao da i Srbija i BiH imaju zajednički spolјnopolitički cilј, a to je ulazak u Evropsku uniju i da rade zajednički na tome, ali i na rešavanju svakodnevnih pitanja koja život znače.\nMinistri spolјnih poslova Srbije i Bosne i Hercegovine Ivica Dačić i Igor Crnadak su sa polјoprivrednog sajma u Novom Sadu ispalili protivgradne rakete u oblake iznad Kruševca. Dačić i Crnadak su na kraju obilaska Novosadskog sajma ispred štanda BIH, zemlјe partnera sajma, jedan za drugim ispalili po jednu protivgradnu raketu. Posetioci su ispallјivanje protivgradnih raketa dva ministra mogli da prate preko video-bima.\nMinistar spoljnih poslova Srbije Ivica Dačić izjavio je u Novom Sadu da su Srbija i Bosna i Hercegovina važni spoljnotrgovinski partneri medju kojima robna razmena iznosi više od 1,5 milijardi evra, ali da „time nisu zadovoljni“. „Želimo još veći obim, unapređenje saradnje i zajednički nastup na određenim tržištima. To je ono što treba da radimo u budućnosti, da tražimo zajedničke interese, a ne samo da pričamo o čemu bismo se svađali“, kazao je Dačić na otvaranju Međunarodnog poljoprivrednog sajma u Novom Sadu. Po njegovim rečima, za Srbiju je BiH među prvih pet najvažnijih spoljnotrgovinskih partnera.\nMinistar spoljnih poslova BiH Igor Crnadak kazao je da je za tu zemlju saradnja sa Srbijom veoma važna, te da upravo zato „nisu zadovoljni obimom spoljnotrgovinske razmene“ i da će raditi na tome da se ona uveća. „Želimo još više, veći obim i da popravimo balans, pošto trenutno BiH više uvozi nego što izvozi. Zajednički radimo na tome, a posebno nam je važan taj zajednički nastup na drugim tržištima“, rekao je Crnadak. Kako je objasnio, ekonomija je oblast koja najsnažnije „vodi države napred i u budućnost i odvaja ove dve zemlje od gluposti kojima su se nažalost previše bavili u prošlosti“. Crnadak je istakao primer zajedničkog trgovinskog predstavništva BiH i Srbije u Istanbulu. On je podvukao da je Međunarodni poljoprivredni sajam u Novom Sadu posebna prilika za uspostavljanje stvarne biznis i ljudske saradnje, koja predstavlja „više od politike“.\nPredsednik Pokrajinske vlade Igor Mirović na ceremoniji otvaranja 84. Međunarodnog polјoprivrednog sajma, rekao je da ta manifestacija vraća raniji sjaj, ističući da je to potvrda ekonomskog preporoda naše privrede, uklјučujući i polјoprivredu. I samo letimičan pogled na rast broja izlagača, povećano direktno učešće inostranih zemalјa i njihovih kompanija i neuporedivo atraktivniju ponudu dovolјan da se shvati da Međunarodni polјoprivredni sajam u Novom Sadu vraća stari sjaj, istakao je Mirović. On je naglasio da je to potvrda da je ekonomski preporod cele naše privrede, uklјučujući i polјoprivredu, uveliko počeo i da to nije plod slučajnosti već dobro osmišlјene, racionalne i odlučno vođene ekonomske politike Vlade Republike Srbije. „Vreme recesije je za nama, a vreme ekonomskog prosperiteta je očigledno počelo“, rekao je Mirović.\nPolјoprivreda je, po Mirovićevim rečima glavni ekonomski i razvojni potencijal AP Vojvodine koga čine 1,75 miliona hektara obradivog zemlјišta, vodni potencijal čiji kapacitet je, kako je kazao, dovolјan za navodnjavanje najmanje 1,2 miliona hektara i vredni, edukovani i za obradu zemlјe tradicionalno vezani lјudi. Mirović je istakao da je Pokrajinska vlada u ovogodišnjem budžetu za oblast polјoprivrede, vodoprivrede i šumarstva izdvojila znatno veća sredstva nego ranijih godina, a da je podrška malim i srednjim polјoprivrednim gazdinstvima gotovo dvostruko veća od dosadašnje.\nGradonačelnik Novog Sada Miloš Vučević na otvaranju 84. Međunarodnog polјoprivrednog sajma u Novom Sadu rekao je da će svi koji nešto znače u agrobiznisu u ovom delu Evrope biti deo te sajamske priredbe. Po njegovim rečima učesnici Međunarodnog polјoprivrednog sajma u prilici su da vide, čuju mnogo toga o najnovijim tehnološkim dostignućima iz oblasti agrara i o najprestižnijim i najaktuelnijim trendovima za razvoj polјoprivrede.\n„Sve što je ponos srpskih domaćina prikazano je na jednom mestu – na ovom sajmu, ali Sajam nije samo prilika za pokazivanje, razmenu znanja i iskustava, sklapanje poslova, već je i mesto za dobijanje posla. Po tome što su dobili zaposlenje, mnogi će i pamtiti ovu priredbu“, rekao je Vučević. On je istakao da su srpska privreda, a posebno srpski agrar, dobili snažan vetar u leđa tako što se procesi koji su godinama odlagani, a to su temelјne reforme u našoj ekonomiji, zahvalјujući politici Vlade Srbije, kako je kazao, ne samo sprovode već daju i dobre rezultate i to će „ovde potvrditi svaki domaćin, jer posle godina tavorenja konačno ima priliku da poštenim radom uz snažne podsticaje države, unapredi svoju proizvodnju“.\nJedna od atrakcija je izložba stoke na kojoj će ove godine biti 300 grla vise nego prošle godine, kada ih je bilo 1.200. I ovaj put, posetioci ove 84. najveće smotre agrara mogli se da vide bikove teške gotovo dve tone, rasne konje, ovce i svinje plemenitih pasmina, poljoprivredne mašine čija cena prevazilazi pola miliona evra, najsavremeniju oprema za preradu voća i povrća, semena… Pažnju više desetina hiljada posetilaca privukli su bikovi, petogodišnji Kokan, težak dve tone, i samo 20 kila lakši od dve tone, njegov, za 500 kila lakši i dve godine mlađi „drugar“ Rundov, i 1.030 kilograma težak, perspektivni Tajson, star samo dve godine. “Kokanov” vlasnik je Nenad Nikolić iz sela Batinac kod Ćuprije, koji za svog gorostasa, teškog cirka dve tone, kaže da je izuzetno mirolјubiva i umilјata životinja. “Poslednje tri godine ‘Kokan’ služi samo za izložbu. Mogao bi da se koristi i za veštačku oplodnju, ali nema zainteresovanih za kupovinu semena, pa ga i ne koristimo u te svrhe”, rekao je Nikolić. “Kokan”, po rečima njegovog vlasnika dnevno pojede oko 15 kilograma koncentrata i silaže po želјi, koliko god može pojesti. Početna cena koju je za “Kokana” prijavio njegov vlasnik, za aukcijsku prodaju stoke na Novosadskom sajmu bila je 4.500 evra. Osim “Kokana” Nenad Nikolić je na Novosadskom sajmu izložio još dva svoja bika “Rundova” teškog 1.440 kilograma i “Tajsona” od 1.030 kilograma. Na izložbi mehanizacije, bili su moćni traktori, kombajni širokih hedera, prskalice koje mogu da natkrile tenisko igrališe…\nPehari za šampione\nNa 84. Poljoprivrednom sajmu u Novom Sadu opština Svilajnac je dobila pehar kao apsolutni šampion sajma u kategoriji govedarstva, rekao je predsednik te opštine Predrag Milanović. „To je dokaz da u Svilajncu ima puno kvalitetnih grla i da akcija uvoza 250 junica sada daje rezultate“, rekao je Milanović.\nU kategoriji junica šampionka sajma je iz kolekcije dr Vladana Rajkovića kojoj je pripao zlatni pehar, dok je Draganu Todoroviću iz Dublja pripala zlatna medalja za „prvu pratilju“.\nBoban Ristić iz Bobova dobio je srebrnu medalja za „drugu pratilju“ i Dragan Milojević iz Troponja bronzanu medalju za „treću pratilju“ u kategoriji junica.\nSrebrni pehar za izložene kolekcije junica dobili su Marko Đurđević, Dragan Milojević i Vladan Rajković. U kategoriji mladih kobila za najlepšu je proglašena jedna iz ergele Milana Rajkovića iz Svilajnca, a još jedna je osvojila treće mesto. Glavna nagrada na sajmu bio je traktor „belarus 82.1”, koji košta 20.500 evra, a daruje ga „Agropanonka”.\nZa školovanje stručnjaka specijalnom plaketom je nagrađena Poljoprivredno veterinarska škola „Svilajnac“. Na sajmu je bilo organizovano i deset kolektivnih izložbi, a po prvi put su se objedinjeno će predstavili Italija, Francuska i Albanija. Osim izlagača iz Srbije, na Novosadskom sajmu direktno će se predstaviti izlagači iz Austrije, Albanije, Belgije, BiH, Bugarske, Crne Gore, Češke, Grčke, Francuske, Holandije, Hrvatske, Italije, Izraela, Kine, Letonije, Mađarske, Makedonije, Nemačke, Polјske, Rumunije, Slovenije, Španije, Turske, Ukrajine, kao i iz Ujedinjenih Arapskih Emirata.\nNa Poljoprivrednom sajmu učestvovalo je više od 1.500 izlagača iz 60 zemalja, a direktor Novosadskog sajma Slobodan Cvetković rekao je da je ovogodišnja manifestacija za deset odsto veća nego prošlogodišnja.\nPrethodna Stradanje Hrvata iz BiH u Drugom svetskom ratu\nSledeća IZVOZ I UVOZ AGRARA SRBIJE 2017.


Rusija pomaže digitalizaciju Srbije: Dogovorena razmena iskustva, kadrova, saradnja naučnih institucija - MediaSfera\nMinistar bez portfelja u Vladi Republike Srbije zadužen za inovacije i tehnološki razvoj Nenad Popović i ministar za veze i masovne komunikacije u Vladi Ruske Federacije Nikolaj Nikiforov, razgovarali su u četvrtak (24. avgusta 2017. godine) o razvoju digitalne ekonomije, inovacija i informacionih tehnologija, a postignut je i dogovor o tome da u narednom periodu bude potpisan Memorandum o saradnji između Srbije i Rusije u oblasti inovacija i digitalne ekonomije.\nTim dokumentom, kako je navedeno na Vladinom sajtu, biće definisan okvir buduće saradnje koji bi podrazumevao razmenu iskustava, kadrova, saradnju univerziteta i naučno-istraživačih centara, kao i inovativnih, visokotehnoloških i IT kompanija iz Srbije i Rusije.\nTakođe je izneta inicijativa da u okviru međuvladinog komiteta za saradnju između Srbije i Rusije bude oformljena strateška radna grupa na ministarskom nivou koja bi se bavila razvojem saradnje dve zemlje u oblasti inovacija i digitalne ekonomije.\nSrpski ministar je preneo da je sa ruskim kolegom razgovarao o programu digitalne ekonomije, pri čemu je istaknuto da možemo da koristimo njihovo znanje i iskustvo ne samo u sferi državnih institucija, već i u industriji, mašinogradnji, robotici, elektrotehnici, a naročito u prehrambenoj proizvodnji i poljoprivredi.\n„Ruska strana je potpuno otvorena za saradnju. Spremni su da nam pomognu u digitalizaciji Srbije, da razmene svoja iskustva i znanja i otvore sve one platforme na kojima su radili poslednju deceniju“, naglasio je Popović napomenuvši da je Rusija kao svoj prioritet za 2018. godinu postavila da 70% građana koristi internet usluge države i gradova.\nPrema njegovoj oceni, razmena stručnjaka, mladih kompanija, a pogotovo obrazovnog kadra, može mnogo da doprinese Srbiji, posebno u procesu digitalizacije koji će se intenzivno razvijati u narednim godinama.\nSrbija, kako je podvukao, ima potpuno slobodan pristup ruskom tržištu, što znači da IT kompanije i tehnološke kompanije mogu na tom tržištu da usluge i prozvode prodaju bez carina.\nMinistar je napomenuo i da je dogovorena saradnja između naših tehno-parkova u Beogradu, Nišu i Novom Sadu sa najmodernijim tehno-parkovima u Moskvi i Tatarstanu, što će doneti mnogo obostrane koristi.\nSa svoje strane Vlada Srbije će učiniti sve da omogući pristup našim IT stručnjacima i inženjerima na rusko tržište, a sa druge strane Nikiforov je izrazio želju da i njihove IT kompanije, a pogotovo investitori, dođu u Srbiju i traže zajedničke projekte gde mogu da investiraju, objasnio je Popović.\nNikiforov je istakao da Rusija i Srbija mogu da urade mnogo u sferi izgradnje digitalne ekonomije i da je Rusija raspoložena da razvija saradnju između srpskih i ruskih kompanija, uključujući i oblast startapova.\nOn je podsetio na to da je predsednik Rusije Vladimir Putin potpisao 2012. godine ukaz koji je definisao da u 2018. godini najmanje 70% građana Rusije treba da koriste elektronske državne usluge. Prema njegovim rečima, danas je na portalu državnih usluga već registrovano 55 miliona korisnika, a u ovoj godini ruski strateški cilj je digitalna ekonomija.\n„Spremni smo da delimo naša iskustva u toj oblasti sa Srbijom. Rusija je pouzdan i otvoren partner za široki spektar tehnološke saradnje. Mi se zalažemo da se na osnovu međunarodnog prava izrade opšta pravila kako države treba da se ponašaju u inovacionoj sredini“, zaključio je on.\nTagovidigitalizacija digitalna ekonomija elektronska Srbije uprava


Na konkursu za Beoviziju 171 numera, pobednika bira publika : Crveni tepih\nRadio- televizija Srbije saopštila je danas da je u Javni servis pristigla 171 numera za Beosong, od kojih će stručni žiri odabrati 15. Odluku o našem predstavniku na Eurosongu doneće publika.\nNa “Beosongu”, nacionalnom izboru za predstavnika Srbije na “Pesmi Evrovizije”, tokom prve večeri takmičiće se 15 kompozicija, a građani Srbije SMS porukama odabraće pet najboljih. Tokom druge, finalne večeri festivala, Srbija će izabrati našu pesmu za Malme 2013. godine.\nNa konkurs za Festival „Beosong 2013“, otvoren 1. decembra 2012, pristigla je 171 kompozicija. Selekciona komisija, sastavljena od muzičkih stručnjaka, preslušaće pristigle kompozicije, i odabrati do 15 koje će se takmičiti na Festivalu 2. i 3. marta.\nSastav Selekcione komisije, prema Pravilniku Festivala, neće biti objavljivan, kako bi se osigurala regularnost izbora. Pošto je konkurs završen 22. 01. 2013, u toku je otvaranje koverata i provera ispravnosti pristiglih prijava. Na Festivalu će se glasati isključivo putem SMS- a, odnosno ovogodišnjeg srpskog predstavnika na Eurosongu izabraće gledaoci.


Novosti\t04.03.2016 16:37\nVećina izbeglica i ekonomskih migranata nalazi se u kopnenom delu Grčke, dok je oko 7.000 ljudi blokirano na grčkim ostrvima, izjavio je zamenik ministra odbrane Dmitris Vitsas.\nOn je naveo da je za 24 sata u Grčku ušlo 2.122 migranata, kao i da su makedonske vlasti propustile na svoju teritoriju samo nekoliko stotina ljudi.\nPrema njegovim rečima, grčka vojska, koja ulaže velike napore da sagradi dodatni smeštaj za pristigle migrante, deli oko 12.000 obroka dnevno.\nGrčki ministar za migraciju Janis Muzalas rekao je danas da Grčka trenutno ima smeštajnih kapaciteta za 10.000 izbeglica, kao i da je smeštaj za još 15.000 ljudi u izgradnji.\nUjedinjene nacije upozoravaju da bi, zbog odluke Makedonije i drugih evropskih zemalja o delimičnom zatvaranju granica za migrante, više od 70.000 ljudi moglo da ostane zarobljeno u Grčkoj u narednim nedeljama.\n"Zbog zatvaranja granica na Balkanu, Grčka postaje kamp za migrante i izbeglice, to je neizbežna posledica", saopštila je agencija UN za migracije.


Tradicionalna Godišnja konferencija sudija prekršajnih sudova Republike Srbije održava se od 21. do 23. oktobra 2015. godine u Kladovu. Svečanom otvaranju Konferencije, 21. oktobra 2015. godine, u hotelu "Đerdap" sa početkom u 15 časova, pristvovaće ministar pravde, Nikola Selaković.\nTema ovogodišnjeg savetovanja je "Prekršajni sudovi kao najefikasniji partner reforme pravosuđa - problemi, dileme i preporuke u postizanju još efikasnijih i efektivnijih rezultata rada".\nUz učešće domaćih i stranih stručnjaka, kao i predstavnika svih prekršajnih sudova u Srbiji, prisutni će razgovarati o brojnim temama, koje su od ključne važnosti za efikasan rad sudija prekršajnih sudova.\nKonferenciju organizuje Udruženje sudija prekršajnih sudova u saradnji sa USAID Projektom za reformu pravosuđa i odgovornu vlast.\nIzvor: Vebsajt Ministarstvo pravde, 20.10.2015.


Koalicija zbog Kosova i EU\nPogledaj rezultate ankete: Da li bi ste glasali za ovu koaliciju?\nTema: Koalicija zbog Kosova i EU\n20.07.2010., 23:38 #1\nEvropa insistira da buduću srpsku vladu formiraju DS i SNS kako u Srbiji ne bi bilo problema zbog statusa KiM i odlaganja prijema naše zemlje u Uniju\nEvropska unija želi koalicionu vladu demokrata i naprednjaka jer zna da takva vlada ne bi pravila probleme oko Kosova i odlaganja prijema Srbije u Uniju, smatraju sagovornici Pressa. Oni kažu da na to jasno upućuju izjave lidera SNS Tomislava Nikolića da mu je već nekoliko puta u Briselu i Moskvi sugerisano da naprednjaci formiraju koaliciju sa DS.\nPrema rečima analitičara, Brisel želi da buduća srpska vlada ima stabilnu većinu u parlamentu, bez malih koalicionih partnera i njihovih ucena, a istovremeno slabu opoziciju, koja ne bi bila sposobna da pravi probleme. Direktor Centra za proučavanje alterantiva Milan Nikolić kaže da Brisel, ali i Moskva i Vašington, žele u Srbiji jaku vladu sa širokom podrškom građana.\nKoalicija protiv nezadovoljnih građana\n- U našim političkim prilikama to je koalicija DS i SNS. Očekuje se da u narednom periodu Beograd i Priština krenu u rešavanje praktičnih problema - povratak raseljenih, struja, voda, telefoni... i da zajednički rade na suzbijanju kriminala, prodaje droge, oružja, belog roblja. Za takav nepopularan potez, odnosno pristanak Beograda da sarađuje sa kosovskim vlastima, potrebna je vlast sa jakom većinom u parlamentu i slaba opozicija, čija kritika neće mnogo značiti. Ili, slikovito, kada upravljate brodom u oluji, bolje je da kormilo drže dvojica, nego da kormilo drži jedan dok mu drugi zavrće uši - kaže Nikolić.\nUrednik Nove srpske političke misli Đorđe Vukadinović kaže da Brisel „navija" za koaliciju demokrata i naprednjaka jer želi da zadrži srpsku vladu na proevropskom kursu bez obzira što u dogledno vreme neće biti ništa od priključenja Srbije Uniji.\n- Briselu je potrebna Vlada koja neće odustati od politike „EU nema alterantivu", a neće biti ni nezadovoljna što prijem u EU neće skoro. Zbog široke podrške građana, koalicija DS - SNS bi imala dovoljno autoriteta da amortizuje ekonomsko, socijalno i političko nezadovoljstvo građana, ali i eliminiše ili marginalizuje antievropske snage. I najvažnije, oni neće priznati nezavisnost Kosova, ali zbog Kosova neće ni praviti probleme svetu - navodi Vukadinović.\nVećina od 180 poslanika\nOn smatra da se Moskva „ne meša, niti zalaže za koaliciju DS-SNS, niti ima nešto protiv, ali bi i Rusima odgovaralo da u nekoj novoj vladi nema G17 Plus i LDP".\nAnalitičar Cesida Đorđe Vuković kaže da bi koalicija DS i SNS, koja bi imala oko 180 mandata u Skupštini, mogla nesmetano da završi velike poslove poput promene Ustava, Kosova, „i to bez kamena spoticanja - malih koalicionih partnera ili jake opozicije".\n- Ali, nije mi jasno zašto Nikolić to saopštava umesto zvaničnika Brisela i Moskve. Zašto bi neko dve godine pre izbora govorio Nikoliću da napravi vladu sa DS kad se u Srbiji ne zna šta će biti za dva dana. To bi značilo i da ova vlada ne uživa poverenje u svetu, a ne bih rekao da je tako - kaže Vuković.\nEU se plaši problema u Srbiji... Evropa zahteva koaliciju Nikolića i Tadića\nTrivan: Politika SNS nije dovoljno jasna\nPortparol DS-a Jelena Trivan kaže da ta stranka „nema razloga da menja sadašnje partnere iz vlasti" uz napomenu da je rano govoriti o koalicijama pošto će izbori tek 2012.\n- DS je otvorena za saradnju s partnerima iz sveta na međunarodnom planu, ali unutrašnju i stranačku politiku nam niko nikada nije krojio. To što Nikolić govori ima za cilj da pokaže da Srbija ima dve jednako vredne stranke i da je nevažno koja će pobediti. Cilj je i da se relativizuje činjenica da je DS najjača stranka, a da SNS treba još dugo da radi da dokaže orijentaciju i formira politiku, koja sad nije dovoljno jasna.\nPoslednja poruka: 14.06.2010., 19:27


“Besne ptice“ vrednije i od Nokije\nTvorci planetarno popularne igre Angry Birds, koja je na razne pametne telefone skinuta više od neverovatnih milijardu puta, sada su na putu i vrlo vrednog IPO-a za koji se očekuje da bi mogao da iznosi čak devet milijardi dolara.\nKao poređenje, to je više od sadašnje tržišne vrednosti Nokije, do sada najvrednije i u svetu najpoznatije kompanije iz Finske.\nProdavanje igara po 99 centi možda na prvi pogled ne izgleda kao put prema vrlo uspešnoj kompaniji sa godišnjim prometom od 100 miliona i prihodom od 48 miliona američkih dolara, ali upravo je to ono što se protekle godine dogodilo finskoj kompaniji Rovio Entertainment.\nDo pre samo nekoliko godina mogućnost da bi relativno mala i nepoznata kompanija koja zapošljava 300 ljudi mogla da nadmaši giganta u proizvodnji mobilnih telefona sa više od 122.000 zaposlenih širom sveta izgledala bi tržišno sasvim nemoguća.\nČinjenica je da u Roviju izvanredan poslovni uspeh mogu zahvaliti samo jednoj jednostavnoj igri koja je daunlodovana više od milijardu puta, od čega su čak 25 posto svih preuzimanja plaćene kopije.\nRovio je svoje poslovanje proširio ne samo na igre, nego i na igračke rađene prema likovima iz tih igara, a tu je i licenciranje korištenja likova u reklamne svrhe koje takođe donosi znatan deo prihoda, ukupno oko 30 posto tokom protekle godine.\nNa kraju, tu je i ideja o snimanju animiranog filma koja bi Angry Birds dovela i u sasvim novi medij, dok je upravo objavljena i nova igra Amazing Alex, koja je u roku od samo osam sati dospela na prvo mesto najprodavanijih aplikacija.


Politika Privatnosti | Hermann BARF Srbija\nPristupanjem sajtu Hermann BARF Srbija (hermann-barf.rs), Vi prihvatate i slažete se sa svim uslovima Politike Privatnosti. Ukoliko ne prihvatate uslove sadržane u Politici Privatnosti, potrebno je da odmah napustite sajt i prestanete sa korišćenjem usluga sajta.\nPrilikom popunjavanja registracionog formulara na sajtu Hermann BARF Srbija (hermann-barf.rs), Vi prihvatate i slažete se sa time da će administratori sajta koristiti Vaše lične podatke za sledeće namene:\nSlanje obaveštenja o ponudama, popustima ili drugim komercijalnim informacijama vezanim za Hermann BARF Srbija (hermann-barf.rs) ili neku treću stranu, sa kojom Hermann BARF Srbija (hermann-barf.rs) ima poslovnu saradnju.\nMi čuvamo Vaše lične podatke kako bismo Vam slali informacije o Vašem nalogu na sajtu Hermann BARF Srbija (hermann-barf.rs), da možemo da Vas informišemo o statusu Vaših porudžbina i radi evaluacije kvaliteta proizvoda i usluga koje koristite.\nUslovi i regulative koji se odnose na korišćenje informacija dobijenih prilikom online plaćanja se nalaze u odeljku Uslovi korišćenja kompanije za procesiranje plaćanja i Hermann BARF Srbija (hermann-barf.rs) niti će zahtevati, niti će ćuvati informacije vezane za Vašu kreditnu karticu.\nUkoliko imate dodatna pitanja vezana za Politiku privatnosti, molimo da nas kontaktirate putem kontakt formulara ili na info@hermann-barf.rs.


Budućim penzionerima penzije će biti samo po 200 evra – Net.hr\nBudućim penzionerima penzije će biti samo po 200 evra\nAutor: Net.hr 21:32 16.01.2014\nVlada razmatra jednake penzije za sve buduće penzionere, dovoljne da se preživi\nSvi stariji od 65 godina imaće istu penziju i ona će biti 20.000 dinara, ukoliko prođe predlog sveobuhvatne poreske i penzione reforme Ministarstva privrede, objavio je Danas a prenosi B92.\nAleksandar Stevanović, savetnik ministra privrede Saše Radulovića, potvrdio je za list Danas da je plan da se problem sa penzionim sistemom reši tako što bi se primanja budućih penzionera izjednačila i spustila na minimalni nivo dovoljan za život. Ova promena ne bi uticala na primanja sadašnjih penzionera.\nIdeja je da ubuduće državna penzija bude garant samo minimalnog prihoda dovoljnog isključivo za najbazičnije potrebe, odnosno ishranu. Svi koji žele da u starosti imaju za bilo šta više od najjeftinijeg obroka morali bi da “štede tokom radnog veka ili da sami sebi uplaćuju privatno penzijsko osiguranje“, kaže Stevanović, dodajući da je prema trenutnim računicama oko 200 evra mesečno dovoljno da se preživi.\nMinistarstvo ima pripremljen i “plan tranzicije“ kako ovakav nagli zaokret ne bi oštetio zaposlene koji su sada u srednjim godinama ili pred penzijom.\n“Onima koji bi u momentu donošenja novih pravila već imali neki radni staž, penzija bi se obračunavala iz dva dela. Prvi deo bi se isplaćivao kao i do sada, prema visini plate i godinama radnog staža ostvarenim do momenta donošenja novih pravila. Drugi deo penzije bi se obračunavao po novim pravilima i zavisio bi od broja godina koje je lice provelo na radu od momenta donošenja novih pravila do trenutka penzionisanja”, objašnjava Stevanović.\n“Ovakav sistem u kojem svi imaju istu minimalno garantovanu penziju, već postoji u zemljama poput Švajcarske i Kanade, ali i na Kosovu”, primećuje Stevanović.\nKada će i da li će Ministarstvo privrede ovaj predlog izneti pred Vladu, ostaje nejasno. Danas piše da je Ministarstvo je pripremilo i Akcioni plan za ovu i narednu godinu, koji je deo Strategije za razvoj preduzetništva i konkurentnosti u kome se predlaže da svi građani imaju zdravstveno osiguranje, bez obzira na status, odnosno da “zdravstveno osiguranje ne bi trebalo da zavisi od toga da li poslodavac uplaćuje doprinose“.


FIDEL KASTRO se pojavio u javnosti na 90. rođendan - Nova Borba\nDržavna televizija je nešto posle 18 sati u subotu emitovala snimak Fidela Kastra kako polako prilazi svom mestu u pozorištu "Karl Marks". Nosio je gornji deo trenerke "puma" i zelenu košulju.\nSeo je na mesto koje je izgledalo kao specijalno opremljena invalidska kolica i gledao muzičku priredbu dečijeg teatra, koju su pratile scene najvažnijih događaja njegove vladavine, naveo je AP.\nPored Fidela, sedeo je njegov mlađi brat, predsednik Raul Kastro i predsednik Venecuele Nikolas Maduro, kao i najviši vojni i civilni zvaničnici Kube.\nFidel Kastro nije viđen u javnosti od aprila, podsetile su agencije.\nKubanci su ovog meseca odali niz počasti svom penzionisanom "istorijskom lideru" koji je predvodio revoluciju 1959. i izgradio komunističku državu na pragu SAD, preživevši pri tom, kako tvrdi, stotine pokušaja atentata.\nProtekle noći su hiljade ljudi plesale uz zvuke latino muzike u kubanskoj prestonici, na ogromnoj uličnoj žurci u njegovu čast, a muzički bend mu je u ponoć uživo izveo rođendansku pesmu uz vatromet s druge strane zaliva.\n"Želim da izrazim duboku zahvalnost za izraze poštovanja, čestitke i poklone koje sam dobio ovih dana, što mi daje snagu da razmenjujem ideje", napisao je Kastro u autorskom tekstu.\nOn je, međutim, u istom tekstu kritikovao američkog predsednika Baraka Obamu zbog govora koji je u maju održao prilikom posete Hirošimi.\n"Tada je Obama izostavio da zatraži oproštaj za ubijanje stotina hiljada ljudi", primetio je "El Komandante".\nKastro je upozorio međunarodnu zajednicu da ne upućuje Rusiji i Kini provokacije koje bi te dve zemlje mogle podstaći da upotrebe nuklearno oružje, javio je Tass.\n"Velike sile, kao što su Rusija i Kina, ne smeju biti izložene pretnjama koje će ih primorati da upotrebe nuklearno oružje", poručio je Kastro u autorskom tekstu koji je objavljen u listu "Granma".\nMnogi Kubanci smatraju da Fidel više ne ide u korak s vremenom i da je znatno pragmatičniji njegov mlađi brat Raul, koji ga je zamenio na vlasti 2008, ali Fidelovi sunarodnici i dalje nastavljaju da ga za rođendan obasipaju počastima raznih vrsta - od izložbe fotografija o njegovom životu do najduže cigare na svetu, od 90 metara, napravljene njemu u čast.\nFidel Alehandro Kastro Ruz, kubanski revolucionar, bivši generalni sekretar Komunističke partije Kube, predsednik i premijer Kube sa svih funkcija zvanično se povukao 2008, nakon što je teško oboleo, a vlast je prepustio svom bratu Raulu.


Vučić u Mostaru: ''Bilo kakav sukob vratio bi region 100 godina unazad''\tIstaknuto\nUtorak, 10 April 2018 13:30\nBilo kakav sukob vratio bi region stotinu godina unazad, izjavio je danas u Mostaru predsjednik Srbije Aleksandar Vučić sumirajući zajednički zaključak razgovora koje je jutros imao sa premijerom Bugarske Bojkom Borisovim.\nVučić i Borisov razgovarali su o predstojećem Samitu u Sofiji 17. maja, kojem prijeti bojkot Španije zbog učešća predstavnika Kosova, a srpski predsjednik ističe da su saglasni da je važno da uradimo sve što je moguće da se savučaju mir i stabilnost na Balkanu.\n"Bilo kakav sukob bi nas vratio stotinu godina unazad", rekao je predsjednik Vučić i dodao:\n"Pokušao sam da uvjerim Borisova da će Srbija učiniti sve što je u njenoj moći da sačuvamo mir i stabilnost i da ćemo na zapaljive izjave reagovati strpljivo i trpeljivo i da tako pokušamo da rješimo naše probleme u regionu, jer bi nas svaki sukob vratio sto godina unazad", rekao je Vučić.\nKad je riječ o Samitu EU – Zapadni Balkan, Vučić je konstatovao da je “mnogo vremena ispred nas i mnogo toga može da se dogodi i prije toga, a važno je da uradimo sve što je moguće da se savučaju mir i stabilnost na Balkanu”.\nVučić je u zajednickom obraćanju s Borisovim zahvalio premijeru Bugarske, čije prisustvo u Mostaru smatra veoma važnim i koji, kako kaže, na ozbiljan način sagledava situaciju u regionu, kao predsjednik vlade zemlje koja predsjedava EU.\nPredsjednik Srbije Aleksandar Vučić razgovarao je danas u Mostaru sa premijerom Bugarske Bojkom Borisovim o predstojećem Samitu u Sofiji 17. maja, a novinarima je prenio da su konstatovali da je važno da uradimo sve što je moguće da se savučaju mir i stabilnost na Balkanu.\n"Mnogo je vremena ispred nas i mnogo toga može da se dogodi i prije toga, a važno je da uradimo sve što je moguće da se savučaju mir i stabilnost na Balkanu", rekao je predsjednik Vučić u zajedničkom obraćanju s Borisovim.\nKad je riječ o bilateralnim odnosima, posebno ekonomskim, Srbija i Bugarska nemaju problema, ističe predsjednik Vučić, već sve veću trgovinsku razmjenu, koja je sada 1 milijardu evra i raste iz godine u godinu.\nPosljednja izmjena Utorak, 10 April 2018 11:53\nViše iz kategorije: « Dodik i Vučić prisustvuju Čovićevoj radnoj večeri u Mostaru Prva laparoskopska operacija jetre u BiH »


Ivanić otkrio šta je novo u tim doneo Deki Stanković - Sportske.net\nHeroj u pobedi Crvene zvezde posle utakmice u Inđiji.\nI Ben odao počast Džordžu FlojduIz Zvezde kažu - Danas je ostvaren ciljZvezdaši kunu sreću, ima i nezadovoljnih nakon trijumfa! (TVITOVI)Umalo drama u Inđiji, Ivanić i Ben pogurali Zvezdu!Zvezda gazi ka polufinalu, navijači slave "vaskrsenje"! (TVITOVI)\nZvezda je pobedila Inđiju na gostovanju sa 2:1 i prošla u polufinale Kupa Srbije u fudbalu.\nIvanić je posle utakmice posebno istakao energiju i želju Dejana Stankovića da Zvezda osvoji duplu krunu i na taj način podigao ceo tim.\n"Zadovoljan sam što smo prošli dalje. Svesni smo bili da će meč protiv Indjije biti težak jer su oni zaista ekipa koja dobro igra na domaćem terenu. Ostvarili smo naš cilj, prošli dalje, sad sledi mali predah, a već za vikend nas očekuje novi izazov. Golovi me čine srećnim, kao i asistencije. Zadovoljan sam što sam u prilici da na taj način pomažem timu i voleo bih da ih što više bude do kraja sezone", rekao je Ivanić posle utamice sa Inđijom.\nIvanić je pohvalio svoju ekipu jer, kako je naveo, nije bilo lako igrati u Inđiji.\nIstakao je da Zvezda želi "duplu krunu", odnosno da je posle osvajanja titule šampiona Srbije cilj i trofej u Kupu.\n"Crvena zvezda je klub koji svake godine ide na duplu krunu, tako da nam je to cilj i ove sezone. Mislim da možemo to da ostvarimo i veoma smo blizu toga. Deki je dolaskom doneo pozitivnu energiju, ima veliku želju da osvojimo duplu krunu, što nas igrače izuzetno motiviše. To je pozitivno, zbog toga verujem da ćemo ostvariti sve postavljene ciljeve", kazao je Ivanić.


Izgradnja evropskog sistema zaštite i spasavanja - Vanredne situacije i mi - Nedeljnik Vreme\nPiše: Predrag Marić\nDanas su mišljenja podeljena oko toga kojim putem treba ići u godinama pred nama u pogledu načina organizovanja zaštite i spasavanja. Da li formiranjem ministarstva, agencije ili direkcije za vanredne situacije? Nameće se ipak stav da je u narednom periodu potrebno raditi na formiranju direkcije za vanredne situacije kao samostalnog državnog organa neposredno odgovornog predsedniku vlade. Argumenti za ovaj stav leže u činjenici da formiranju Ministarstva uglavnom pribegavaju velike (po površini i broju stanovnika) države: Rusija, Belorusija, Ukrajina… S druge strane, ovo mora biti služba koja je odmaknuta od politike i po političkom ključu izabranih pojedinaca koji će njom rukovoditi, što bi formiranjem ministarstva za vanredne situacije bilo neizbežno. Formiranje agencije za vanredne situacije je rešenje koje je napušteno još 2008. godine a razlozi su prisutni i danas (u sastavu agencije po Zakonu o državnoj upravi ne bi mogli biti vatrogasci-spasioci, u lokalnoj samoupravi nema dovoljno finansijskih sredstava za funkcionisanje vatrogasnih jedinica, uvek prisutno pitanje koordinacije u tim uslovima itd.). Poslednje dve godine praksa je pokazala da Sektor za vanredne situacije MUP-a Republike Srbije umnogome već deluje kao samostalni državni organ koji funkcioniše profesionalno a ne po političkom diktatu. Potrebno je stoga kroz formiranje direkcije za vanredne situacije kao samostalnog državnog organa, učvrstiti taj profesionalni status i omogućiti da služba dobije više prostora, kojeg sada nema zbog dominacije policije u Ministarstvu unutrašnjih poslova. Direkcija je, s druge strane, forma organizovanja koja omogućava da se u okviru jedne službe nađu svi subjekti zaštite i spasavanja: vatrogasci-spasioci, civilna zaštita, inspektori preventivne zaštite od požara i eksplozija. Drugim rečima, direkcija bi mogla nastati izdvajanjem Sektora za vanredne situacije iz sastava MUP-a Republike Srbije.


Inicijativa: Ugovor nije vredan 3,5 milijardi - Dnevni list Danas\nPočetna » Novo » Ekonomija » Inicijativa: Ugovor nije vredan 3,5 milijardi\nInicijativa: Ugovor nije vredan 3,5 milijardi\nInicijativa Ne davimo Beograd saopštila je danas, povodom posete predsednika Srbije Aleksandra Vučića gradilištu „Beograd na vodi“, da nije tačna informacija koju su preneli pojedini mediji da je Ugovor o zajedničkom ulaganju u projekat „Beograd na vodi“ vredan 3,5 milijardi evra.\n5Piše: FoNet 09. novembra 2017. 15.59\nArhivska fotografija: Miroslav Dragojević\nUprkos najavama o investiciji od 3,5 milijarde evra, Ugovor o zajedničkom ulaganju u projekat “Beograd na vodi” jasno navodi da navodni investitor nije u obavezi da uloži više od 150 miliona evra (od čega 20 miliona u formi kapitala), istakla je Inicijativa.\nKako je navedeno, u tom ugovoru Srbija je navedena kao garant kredita koje je obavezna da uzme po nejasnim uslovima „investitora“ u ukupnom iznosu od najmanje 280 miliona evra.\nBaš zbog nesrazmerno velikih ulaganja Srbije u odnosu na ulaganja investitora, ali i zbog brojnih drugih štetnih aspekata ovog ugovora, Inicijativa Ne da(vi)mo Beograd podnela je predlog za utvrđenje ništavnosti Ugovora o zajedničkom ulaganju u projekat „Beograd navodi“, Republičkom javnom tužilaštvu, navodi se u saopštenju.\nInicijativa je to učinila, jer odredbe Ugovora ne uzimaju u obzir stvarni obim ulaganja u projekat “Beograd na vodi”. Procene, ali i vešto skrivana dokumentacija, govore da su ulaganja naše strane, višestruko veća od ulaganja takozvanog „investitora“, dok je potencijalna zarada daleko manja.\nOdredbe Ugovora ne pružaju ni garancije da će strateški partner izvršiti svoj deo obaveza. Ipak, odredbama Ugovora o zajedničkom ulaganju, određeno je da strateški partner ostvaruje profit, čak i u slučaju da je do raskida Ugovora došlo njegovom krivicom, dok procenat od izgrađenog zemljišta zadržava, ukazuje Inicijativa.\nRazlog za ništavost Ugovora, Inicijativa nalazi i u tome što su predstavnici Vlade Srbije od grada Beograda oduzeli deo ovlašćenja i preneli ih na privredno društvo “Beograd na vodi”, suprotno zakonima.\nPredstavnici Vlade RS, Ugovorom su se obavezali da planove, kojima se uređuje izgled obale reke Save, menjaju onako kako to strateški partner želi, neovlašćeno isključujući pravo građana na donošenje odluka koje se tiču njihovog okruženja, kao i mišljenje struke, zaključuje Inicijativa.\nbeograd na vodi, inicijativa ne da(vi)mo beogradBeograd\n09. novembra 2017. u 20.24\nVi ste i dalje, moje veliko razocarenje …\nJasna Vuksa kaže:\n10. novembra 2017. u 05.11\nSvako ima pravo da zna šta mu se dešava u gradu.\n10. novembra 2017. u 08.00\nČista propaganda i neće proći kako je to prolazilo ono iz 90-tih, kada ste na primitivnu glupost i uz obilatu pomoć zapada sa sankcijama Srbiji, sa špijunažama i diverzijama svakojakim na teritoriji Srbije i sa diplomazskim aktivnostima podređenim izolaciji Srbije, konačno tada uspeli da srušite državu. Ovaj put je sve drugačije i kada krenete sa radikalizacijom protesta,ako uopšte budete imali masu za to suočićete se sa zakonima ove države.\n10. novembra 2017. u 12.15\nPa naravno da je štetan ugovor po državu Srbiju, ali kome se žaliti.Našim sudovima ne vredi, to je isto kao da se žalite Vučiću, koji je zaključio tako štetan ugovor i naredio rušenja u Sava Mali.\n14. novembra 2017. u 11.48\nBane, i ja se nadam da će ednom početi suočavanje sa zakonima u ovoj zemlji. A onda se ni ovima tvojima ne piše dobro. Dotle, ne tupi Frede.


f Primena koncepta Zelene ekonomije kroz usvajanje seta zelenih zakona - Arhus Centar Subotica\n„Politika „zelenog rasta“ i „zelene ekonomije“ kreirana je kao odgovor na globalne krize u strukturi održivog razvoja sa ciljem da se doprinese ostvarivanju koncepta održivog razvoja, odnosno optimalnom upravljanju životnom sredinom i socijalnoj jednakosti. Zelena ekonomija se odnosi na široko korišćenje obnovljivih resursa kao izvora energije, povećanje energetske efikasnosti, ali jednako tako i na razvoj i primenu održive organske poljoprivrede. Sve ovo rezultira kreiranjem novih „zelenih“ radnih mesta koja su u direktnoj vezi sa životnom sredinom i okretanje tzv. opštem, „zelenom“ privrednom rastu“, rekla je ministar poljoprivrede i zaštite životne sredine Snežana Bogosavljević Bošković u svom uvodnom obraćanju na drugoj međunarodnoj konferenciji „Zelena ekonomija“.\nMinistar Bogosavljević Bošković je istakla da zelena ekonomija može da se postigne samo kroz konkretan paket mera – zakonodavne i tržišne mehanizme, kao i uključivanjem privatnog sektora. Takođe je naglasila da su istraživanje i inovacije u oblasti „zelenih“ tehonologija su ključne, kao i prenos tehnologija od razvijenih ka zemljama u razvoju je ključno sredstvo za podsticanje zelenog ekonomskog razvoja.\n„Srbija kao država, kao i same lokalne samouprave, će obezbediti deo finansijskih sredstava za implementaciju EU ekoloških standarda iz međunarodnih izvora finansiranja, ali model javno-privatnog partnerstva svakako predstavlja jedno od neophodnih rešenja za punu implementaciju. Model javno-privatnog partnerstva je i jedan od načina za izgradnju energetskih objekata za spaljivanje nereciklabilnog otpada, odnosno za upotrebu nereciklabilnog otpada za proizvodnju električne i toplotne energije. U većim gradovima Srbije, kao što su Beograd, Novi Sad, Kragujevac i Niš, odnosno u regionima u kojima se generiše veća količina otpada, realizacija navedenih projekata bi svakako bila opravdana i održiva“, naglasila je ministar.\nBogosavljević Bošković je rekla da je Ministarstvo pripremilo za usvajanje set zakona koji se direktno odnose i doprinose primeni koncepta zelene ekonomije: Zakona o zaštiti životne sredine, Zakona o upravljanju otpadom, Zakona o zaštiti prirode, Zakona o nacionalnim parkovima i Zakona o zaštiti zemljišta, kojima se reafirmiše ponovno uspostavljanje Fonda, afirmiše razvoj reciklažne industrije u kontekstu očuvanja resursa i novih radnih mesta, otpad sagledava u potpunosti kao resurs, stvaraju bitne preduslove za zaštitu i očuvanje našeg ukupnog prirodnog i kulturnog nasleđa, zaštitu i očuvanje bogatog biodiverzitea i geodiverziteta Srbije, uz očuvanje i unapređivanje ekološki značajnih područja.\n„Upravljanje otpadom, a naročito sakupljanje i razvrstavanje otpada, je ekološko, ali i ekonomsko pitanje u kojem leži veliki potencijal. Zeleno zapošljavanje moglo bi da predstavlja ključnu kariku u borbi protiv siromaštva. Procenjuje da bi se implementacijom propisa u sektoru upravljanja otpadom rast poslova povećao za 10% od sadašnjeg trenda zapošljavanja“, zaključila je ministar Bogosavljević Bošković.


U okviru pojačane kontrole poštovanja mjera zaštite od epidemije u zajednici i radnim sredinama, nadležni inspektori su u proteklih sedam dana izrekli mjeru zabrane rada u trajanju od sedam dana za još 11 ugostiteljskih objekata u Republici Srpskoj, jer je utvrđeno da se nisu pridržavali zaštitnih mjera u cilju sprečavanja i suzbijanja zaraznih bolesti.\n“Protekle sedmice republički inspektori su u saradnji sa inspektorima jedinica lokalne samouprave izvršili 2.505 inspekcijskih kontrola u kojima su u 34 slučaja subjekti su zatečeni u prekršaju, te su im izrečene i kazne u iznosu od 41.000 KM”, saopšteno je iz Inspektorata RS.\nU okviru provođenja navedenih mjera, za nešto više od četiri mjeseca, izvršeno je preko 20.000 inspekcijskih kontrola u kojima izrečene kazne u iznosu od 320.000 KM i 22 zabrane rada na period od sedam dana.\n“Zbog pogoršanja epidemiološke situacije u RS inspekcijski organi su intenzivirali nadzor na terenu, te subjekti mogu očekivati učestalije dolaske inspektora na dnevnom nivou, a sve u cilju dosljednog provođenja propisanih mjera i zaštite zdravlja stanovništva”, navodi se u saopštenju.\nDodaje se da cilj inspekcije nije kažnjavanje već obezbjeđivanje primjene propisa, a u trenutnoj situaciji i zaštite zdravlja i života građana, privrednih aktivnosti, ekonomije i očuvanje bolničkih kapaciteta.\n“Neodgovorno ponašanje i nesavjesni pojedinci koji ugrožavaju zdravlje građana biće strogo sankcionisani, te apelujemo na poslovne subjekte da se ne izlažu riziku od izricanja mjere zabrane rada”, saopšteno je iz Inspektorata RS.\nTags\t#Inspektorat RS\t#Ugostiteljski objekti


Rogozin: Čekam da Evropa prestane da bude marioneta Vašingtona - Sputnjik Srbija\n21:21 29.07.2017 Preuzmite kraći link\n„SAD prekidaju isporuke naših proizvoda i odmah nude svoje proizvode. Evropljani su u šoku od takvom ekonomskog političkog cinizma. Ja prosto čekam kada će Evropa razviti sopstveno mišljenje, sopstveni ponos, sopstveni osećaj o tome šta treba da predstavlja, umesto da bude marioneta Vašingtona“, rekao je Rogozin za televizijski kanal „Rusija 24“.\nGovoreći o mogućem susretu s moldavskim liderom Igorom Dodonom, Rogozin je izjavio da je novi susret planiran za 5. avgust, tokom inauguracije predsednika Irana Hasana Rohanija u Teheranu.\n„Bićemo zajedno na inauguraciji novog iranskog predsednika Rohanija u Teheranu, i tamo je planiran naš sastanak, na marginama svečanosti. Naravno, to će biti ozbiljan razgovor, potrebne su nam garancije, više ne možemo da iskušavamo svoje strpljenje i da verujemo garancijama onih lokalnih nacionalista. Potrebne su nam jasne garancije koje mogu da obezbede normalni dijalog“, rekao je Rogozin za televizijski kanal „Rusija 24“.\nVicepremijer sledeće sedmice ima planiran i sastanak s pridnjestrovskim liderom Vadimom Krasnoselskim.\nZa subotu je bio planiran sastanak Rogozina s dvojicom lidera, Dodonom i Krasnoselskim, ali je taj susret odložen, jer su rumunske vlasti zabranile da avion u kojem je bio vicepremijer Rusije preleti teritoriju njihove zemlje i da sleti u Kišinjev.\nsastanak, Vadim Krasnoseljski, Igor Dodon, Hasan Rohani, Dmitrij Rogozin, Teheran, Moldavija, Pridnjestrovlje, Iran


Automobili budućnosti: Airbus pravi leteća vozila! (VIDEO)\nIzvršni direktor Airbusa, Tom Enders, je na DLD konferenciji u Munchenu, izrazio nadu da će njegova kompanija do kraja godine predstaviti leteće vozilo za jednu osobu\nGrupacija Airbus predviđa da će do 2030. godine 60 odsto stanovništva živjeti u gradovima, za razliku od sadašnjih 50 odsto.\nZbog toga ovaj gigant avioindustrije razvija rješenja za saobraćaj u vazduhu.\nKako bi se izbjegle gradske gužve, Airbusov posebni dio za mobilnost u urbanom vazdušnom saobraćaju radi na tri nova koncepta vazdušnog prevoza: vozilima, odnosno letjelicama za jednog putnika, dronovima za dostavu paketa i samovozećim autobusima, piše portal Digital Trends, prenosi “Avaz”.\nIzvršni direktor Airbusa, Tom Enders, je na DLD konferenciji u Munchenu, izrazio nadu da će njegova kompanija do kraja godine predstaviti leteće vozilo za jednu osobu, prenosi Reuters.\nPogledajte kako bi vozilo trebalo da izgleda.


Vođa ruskih navijača ponovo će biti deportovan iz Francuske - Sportske.net\nVođa ruskih navijača ponovo će biti deportovan iz Francuske\nVođa ruskih navijača Aleksandar Šprigin danas će ponovo biti deportovan iz Francuske, samo nekoliko dana pošto je prvi put izbačen iz zemlje zbog huliganizma na Evropskom fudbalskom prvenstvu.\nŠprigin je bio medju 20 ruskih navijača koji su uhapšeni i izbačeni iz Francuske prošle nedelje, zbog nereda i tuče sa engleskim navijačima u Marseju na početku Evropskog prvenstva.\nOn je u subotu napustio Francusku, ali se juče vratio u zemlju kako bi u Tuluzu gledao utakmicu Rusije i Velsa. On je na svom Tviter nalogu napisao da je ušao u Francusku "neobičnim putem pod okriljem noći", predstavljajući se kao turista.\nŠprigin je sinoć u Tuluzu ponovo pritvoren, posle njegove objave na društvenim mrežama o povratku.\nNjemu je naredjeno da napusti Francusku i najverovatnije će popodne iz Tuluza čarter letom otputovati u Moskvu, rekao je jedan službenik ruske vlade. Sa Špriginom će otputovati i ostali članovi njegove navijačke grupe.\nIncident sa novim ulaskom u zemlju ruskog huligana postavlja pitanja bezbednosti francuske granice, a u zemlji je i dalje na snazi vanredno stanje, posle terorističkih napada iz prošle godine.\nFrancuske vlasti saopštile su da Špriginova evropska viza nije ukinuta pošto mu je zabranjeno da udje na teritoriju Francuske, ali i jer bi bio zaustavljen u pokušaju da ponovo udje u zemlju.\nŠprigin je član komisije ruske vlade koja nadgleda pripreme Moskve za Svetsko prvenstvo 2018. godine i postao je neka vrsta portparola ruskih navijača na Evropskom prvenstvu u Francuskoj, pošto je na društvenim mrežama redovno obaveštavao javnost o pritvorenim navijačima posle nereda u Marseju 11. juna i ostalim aktivnostima.\nTuča ''Grobara'' i ''BBB'' u Vukovaru, oglasila se policija, ovo je epilog\nNavijači širom Evrope jasni, samo oni smeju da prave buku na tribinama


Kursevi i škola slovačkog jezika za decu\nKursevi slovačkog jezika za decu\nKurs slovačkog jezika za decu - Audio verzija\nKurs slovačkog jezika – za decu – potreban je svakom mališanu, čiji je dalji put školovanja usmeren ka državama sa slovačkim govornim područjem, kako bi lakše prevazišli moguće jezičke barijere.\nOvakvim vidom nastave, prilagođene deci, pružamo mogućnost svoj deci u najranijem uzrastu, kada učenje jezika ne predstavlja problem, da na vreme nauče slovačkim jezikom da se služe kao svojim maternjim. Samim tim što je u ovom periodu mnogo lakše savldadati ovo predviđeno gradivo, koje je kasnije moguće upotrebljavati u svakodnevnom životu.\nKurs slovačkog jezika - za decu – traje po nivoima, od septembra jedne, do juna meseca naredne kalendarske godine (jedna školska godina), a vaše dete je svake sledeće godine sve slobodnije da ovim jezikom govori i usvaja ga kao i druge zanimljive aktivnosti – jer smo usavršavanjem i profesionalnim radom došli do ovih rezultata.\nPotrebno je samo da imate cilj i da prihvatite da ovakav vid edukacije, na vreme započnete, može mnogo da koristi Vašem detetu i da mu olakša sve što ga očekuje u novoj sredini, a Mi smo tu da Vam u relaziaciji pomognemo i da zajedno ostvarimo bolju budućnost našoj deci!\nSpisak gradova za kurseve slovačkog jezika za decu


Jadransko-jonska inicijativa: EU mora raditi na uklanjanju uzroka migracija\nEU takođe mora da podrži Grčkoj i Italiji, koje su izložene snažnim migracijskim pritiscima\n16.04.2016. 11:37h Ažurirano: 10.02.2019. 20:06h\nPredsjednici parlamenata Jadransko jonske inicijative pozvali su Evropsku Uniju da, sa međunarodnom zajednicom, mora raditi na uklanjanju uzroka migracija, posebno završetka sukoba, jačanju institucija u zemljama u tranziciji i uklanjanju uzroka siromaštva.\nTo se navodi u zejdničkoj izjavi šefova parlamenata ove inicijative. Njome se podržavaju napori EU da se izgradi održiv sistem upravljanja migracijama u Evropi.\nEU se poziva da iskoristi sve kapacitete i podrži napore Grčke, kroz humanitarnu pomoć i hitnu podršku kako bi se lakše nosila sa problemom humanitarne krize.\nEU takođe mora da podrži Grčkoj i Italiji, koje su izložene snažnim migracijskim pritiscima.\n"EU mora da bude na oprezu u mogućem pravcu nezakonitih migracija i da povedu računa i pojačanju intenzitet borbe protiv krijumčarenja ljudi", navodi se u izjavi.\nKonferencija šefova parlamenata jadransko jonske inicijative u Splitu okočana je usvajanjem zajedničke izjave. Predsjendik Skupštine Crne Gore imao je na njenim marginama više bilateralnim susreta.\nKrivokapić: Brojevi nisu glavni problem, već politike, nedostaje nam hrabrost i politička vizija\nPredsjednik Skupštine Ranko Krivokapić pozvao je članice Evropske Unije, posebno kolege iz parlamenata, da imaju političke hrabrosti i traže političko rješenje za problem izbjeglica, odnosno za “seobu naroda”, kako je rekao.\nKrivokapić učestvuje na konferenciji predsjednika parlamenata država članica Jadransko- jonske inicijative koji se održava u Splitu.\n“Nama nedostaje političke hrabrosti i političke vizije, da bi se otvorila neprijatna politička pitanja u Evropskoj Uniji,” rekao je on.\nPredsjednik Skupštine Cre Gore je podsjetio sa je Crna Gora mala zemlja i da je kao takva ipak “ imala snage da pokaže svoj odnos prema izbjeglicama poslije bombardovanja Kosova”.\n“Tada smo na svojoj teritoriji imali 25 odsto izbjeglica. Istovremeno Crna Gora je bila u bezbjednosnom izazovu sa Miloševićevim režimom,” podsjetio je on.\nKrivokapić je rekao da to ukazuje da “brojevi nisu glavni problem, već politike. “Nema vojnih i tehničkih zidova koji će odbraniiti ove države ako se ne nađu politički odgovori. Ovo je šansa za Evropu da iskorači u novo jedinstvo i saradnju, nadam se da ćemo mi biti hrabri da otvorimo ova teška i neizbježna pitanja, i naći trajne političke odgovore za seobe naroda,” rekao je predsjednik Skupštine.\nSem izbjegličke krize tema konferencije je i dodatna vrijednost parlamentarne saradnje u okviru Jadransko jonske inicijative, uključujući oblasti poljoprivrede, turizma,ekologije…, objasnio je predsjednik Sabora Hrvatske Željko Rajner. On je rekao da priliv izbjeglica u EU treba očekivati, sve dok u “u našem susjedstvu vladaju sukobi”.\n“Ono što se dešavalo lani i nastavilo se u ove godine, za sada manjim intentizetom, s pravom se zove velikom izbjgeličkom i humanitarnom krizom. Prošle godine u EU je došlo više od million migranata. EU je dugo držala zatvorene oči, a solidarno dejlovanje izostalo,”rekao je Rajner ime države koja je predsedavajuća Jadransko –jonske inicijative.\nPredsjednik Sabora je rekao da treba pojačati evropsku pristutnost u Egejskom moru i borbu protiv kriminalnih mreža.\n“Najvažnije je zajednička borba pritiv uzroka migracija jer on nije u zemljama EU. Ovde je riječ o nužnosti prekida oružanih sukoba,uspostavlja primirja i nalaženju političkog rješenja u Siriji. U svemu ovome mora se misliti i na Albaniju, Bosnu I Hercegovnu i Crnu Goru kako ne bi došlo do do novih migrantskih puteva. Migracijska kriza je globalni izazov koji traži globalni dgovor, zato treba uspostaviti saradnju sa međunarodnim organizacijama,” poručio je Rajner.\nPredsjednik palamenta Grčke Georgijus Varemenso zapitao je da li će “EU ostati ujedinjena ako će imati ograde između država članica”. “Ne možemo zatvarati oči pred ovom strašnom tragedijom, moramo se boriti sa razlozima, zaustaviti sukobe i pomoći donošenju mira na Bliskom istoku,” rekao je on.\nVaremenso je najavio da će naredne subote Papa Franjo posjetiti ostrvo Lezbos, gdje je u Grčkoj smješten najveći broj izbjeglica.\nGrčki zvaničnik je kazao da rade na gradnji novih centara gdje će biti smješteno hiljade ljudi koji svakodnevno pristižu.\nPredsjednica parlamenta Italije Laura Boldrini objasnila je da na ostrvu Lezbos tražioci azila imaju mogućnost da se “čuju u brzim intervjuima”. Ona je podsjetila da je 3,700 ljudi umrlo pokušavajući da dođe u EU.”Mi predsjednici parlamenata imamo posebno važnu odgovornost, moramo preduzeti mjere, “ rekla je.\nDa je svih 28 zemaja članica EU, rekla je,prihvatilo premještanje izbjeglica ne bi imali migrantsku krizu.\nMiro Kovač, ministar vanjskih poslova Hrvatske kazao je da se koorodinaranim naporima mora smanjiti priliv izbjelica, te da ne postoje nacionalna rešenja već samo evropsko i međunarodno.\nMladen Bosić, predsjednik Zastupničkog doma BIH kazao je da treba unaprijediti razmjenu informacija među obaveštajnim agencijama.”Poslednjih godina više stotina hiljada mladih napustilo je Balkansko posluostrvo i otišlo na Zapad. Umjesto teških i bolnih tema iz prošlost moramo se okrenuti se ekonomiji i napretku ove regije,” rekao je Bosnić, potencirajući da je i Balkan suočen sa ekonomskom izbjegličkom krizom.\nŽeljko RajnerMiro Kovačizbjeglička krizaMladen BosićJadransko jonska inicijativaRanko Krivokapić\n27.10. 17:35 h\t63\t60520\n27.10. 19:45 h\t194\t56938\n27.10. 10:26 h\t807\t49817\n27.10. 14:01 h\t175\t49697\n27.10. 07:20 h\t186\t31980


„Veliki iskorak građanske Crne Gore“: Potpisan Memorandum URA i SNP s manjinskim strankama - 15.12.2021, Sputnik Srbija\nLideri Građanskog pokreta URA, Socijalističke narodne partije (SNP), Saveza građana CIVIS, Bošnjačke stranka, Albanske alternative, Force i Demokratske partija... 15.12.2021, Sputnik Srbija\n„Ovo je veliki iskorak građanske Crne Gore“, rekao je lider GP URA Dritan Abazović, poručivši da potpisivanje Memoranduma nije stvaranje manjinske vlade.Potpise na dokument stavili su lideri tih političkih subjekata Dritan Abazović, Vladimir Joković, Ervin Ibrahimović, Nik Đeljošaj, Genci Nimanbegu, Fatmir Đeka i Srđan Pavićević.Abazović je izjavio da je potpisivanje memoranduma pakt pomirenja i stvaranja stola, sa kojeg će, kako je dodao da se pošalje poruka da se Crna Gora u budućnosti mora ponašati drugačije.Cilj Memoranduma je da fokus bude na pomirenju i na ekonomskom razvoju, kazao je Abazović.„Ovde su seli ljudi koji mogu da sarađuju i koji se raduju svakom dogovoru“, istakao je Abazović uoči potpisivanja Memoranduma.Lider SNP-a Vladimir Joković kazao je da oni koji napadaju memorandum prvo treba da ga pročitaju i da kažu protiv koje tačke imaju nešto da saopšte.„Ovo nije usmereno protiv bilo koga, ovde su ljudi koji žele da se dogovaraju“, kazao je Joković.Ibrahimović je ocenio da je ovaj dan važan za novu istoriju Crne Gore i da daje važan zamajac EU putu Crne Gore.Srđan Pavićević iz CIVISA kazao je da je ubeđen da će svi poslanici, njih 81 shvatiti važnost tog dokumenta i poručio da su spremni da prime i sve druge partije, da potpišu taj dokument.Previše je bilo podela i na to je potrebno staviti tačku, poručio je Fatmir Đeka (AA).Genci Nimanbegu (FORCA) kaže kako se nada da će današnje potpisivanje memoranduma biti i nada mladima da u Crnoj Gori ima budućnosti.Fatmir Đeka (Demokratska partija) kazao je da je ovo važan trenutak za dalji tok političke scene u Crnoj Gori, preneo je portal RTCG.Šta piše u Memorandumu?U Memorandumu stoji da polazeći od činjenice da se Crna Gora nalazi u političkoj, institucionalnoj i zdravstvenoj krizi, da je napredak društva paralisan zbog izraženih nacionalnih, etničkih, verskih, političkih i socio-ekonomskih podela Građanski pokret URA, Socijalistička narodna partija (SNP), Bošnjačka stranka, Albanska alternativa, Forca, Albanska koalicija „Jednoglasno“ (DP, DUA i DS u CG) i Savez građana CIVIS zaključuju:„Memorandum o saradnji kako bi objedinili znanje, iskustvo i energiju i dali ključni doprinos da Crna Gora postane naredna članica Evropske unije potpisnici ovog Memoranduma će sarađivati na:1. Pomirenju u Crnoj Gori, jer smo decenijama unazad zemlja koju opterećuju različite nacionalne, verske, političke, etničke i brojne druge podele. Crna Gora mora biti država gde će svi građani imati jednaka prava, država solidarnosti i jednakosti, država u kojoj će se baštiniti međuverski i međuetnički sklad, država u kojoj će se jednako uvažavati sve verske zajednice, ali i država u kojoj se neće sprovoditi bilo koji vid revanšizma.2. Izgradnji Crne Gore kao građanske države, jer je takav koncept države jedan od temelja na kojem ona počiva. Crna Gora mora biti država jednakih šansi za sve, bez diskriminacije po bilo kom osnovu.3. Poštovanju Ustava Crne Gore kao demokratske, nezavisne i suverene države, jer smo posvećeni da Crna Gora bude pravedna i pravna država, nezavisnih i jakih institucija.4. Evropskoj budućnosti Crne Gore, jer moramo biti država razvijene ekonomije i evropskog životnog standarda. Nezavisan, depolitizovan i kvalitetan obrazovni sistem, kao i stabilan i razvijen zdravstveni sistem su ključni stubovi svake razvijene evropske države. Najvažniji društveni i politički prioritet Crne Gore jeste članstvo u Evropskoj uniji pa spoljna politika Crne Gore mora u potpunosti biti usklađena sa spoljnom politikom EU i usmerena na čuvanju uspostavljenog spoljno-političkog kursa.5. Snažnom ekonomskom razvoju, jer Crna Gora mora biti država razvijene ekonomije i evropskog životnog standarda. Potpunim korišćenjem resursa, generisanjem novih investicija i razvojnih projekata moramo omogućiti veće zarade za naše građane i bolji životni standard.6. Izgradnji Crne Gore kao socijalno odgovorne, pravedne i države vladavine prava, jer smo posvećeni izgradnji jakih i nezavisnih institucija sa ciljem uspostavljanje pravne države. Beskompromisna borba protiv korupcije i organizovanog kriminala moraju biti u fokusu djelovanja kako bi se postigao jasan napredak u pregovaračkim poglavljima sa EU.7. Zaštiti, unapređenju prava i integraciji manjinskih naroda u institucijama, u cilju delotvornog uticaja na procese odlučivanja u Crnoj Gori, kao garant opstanka brojčano manjinskih naroda. Poštujući i negujući različitosti kroz odgovorne politike razvoja koji neće voditi asimilaciji manjina, uz punu posvećenost ekonomskom i društvenom razvoju koji će se uvažavati i uticati na rast decentralizacije i inkluzije manjinskih zajednica kroz njihove autentične predstavnike i punu implementaciju ustavnih normi srazmjerne zastupljenosti. Bićemo posvećeni razvoju koji neće uticati na demografske procese u Crnoj Gori.8. Uspostavljanju ekološke Crne Gore, jer smo Ustavom definisani kao ekološka država i po tome smo jedinstveni u svetu. Posvećeni smo razvoju našeg društva u skladu sa principima održivog razvoja i zelene ekonomije kako bi i u praksi bili uspešan primer istinski ekološki odgovorne države.Poštujući sve razlike koje postoje među subjektima potpisnicima ovog Memoranduma i smatrajući da je krajnje vreme da zbog evropske perspektive i evropskog životnog standarda udružimo sve naše kadrovske i intelektualne potencijale potpisujemo ovaj Memorandum u dobroj nameri i veri da radimo za bolju budućnost Crne Gore“, piše u dokumentu.\n11:49 15.12.2021 (Osveženo: 13:10 15.12.2021)\nLideri Građanskog pokreta URA, Socijalističke narodne partije (SNP), Saveza građana CIVIS, Bošnjačke stranka, Albanske alternative, Force i Demokratske partija, potpisali su danas Memorandum o saradnji.\n„Ovo je veliki iskorak građanske Crne Gore“, rekao je lider GP URA Dritan Abazović, poručivši da potpisivanje Memoranduma nije stvaranje manjinske vlade.\nPotpise na dokument stavili su lideri tih političkih subjekata Dritan Abazović, Vladimir Joković, Ervin Ibrahimović, Nik Đeljošaj, Genci Nimanbegu, Fatmir Đeka i Srđan Pavićević.\nAbazović je izjavio da je potpisivanje memoranduma pakt pomirenja i stvaranja stola, sa kojeg će, kako je dodao da se pošalje poruka da se Crna Gora u budućnosti mora ponašati drugačije.\nCilj Memoranduma je da fokus bude na pomirenju i na ekonomskom razvoju, kazao je Abazović.\n„Ovo je veliki iskorak i evropske Crne Gore i mi se nadamo da će ovaj memorandum prihvatiti i svi poslanici“, naveo je Abazović.\n„Ovde su seli ljudi koji mogu da sarađuju i koji se raduju svakom dogovoru“, istakao je Abazović uoči potpisivanja Memoranduma.\nLider SNP-a Vladimir Joković kazao je da oni koji napadaju memorandum prvo treba da ga pročitaju i da kažu protiv koje tačke imaju nešto da saopšte.\n„Ovo nije usmereno protiv bilo koga, ovde su ljudi koji žele da se dogovaraju“, kazao je Joković.\nIbrahimović je ocenio da je ovaj dan važan za novu istoriju Crne Gore i da daje važan zamajac EU putu Crne Gore.\n„Verujem da ćemo ovim potpisom i uključivanju i drugih partija doprineti smanjenu međuetničke distance“, kazao je Ibrahimović.\nSrđan Pavićević iz CIVISA kazao je da je ubeđen da će svi poslanici, njih 81 shvatiti važnost tog dokumenta i poručio da su spremni da prime i sve druge partije, da potpišu taj dokument.\nPreviše je bilo podela i na to je potrebno staviti tačku, poručio je Fatmir Đeka (AA).\nGenci Nimanbegu (FORCA) kaže kako se nada da će današnje potpisivanje memoranduma biti i nada mladima da u Crnoj Gori ima budućnosti.\nFatmir Đeka (Demokratska partija) kazao je da je ovo važan trenutak za dalji tok političke scene u Crnoj Gori, preneo je portal RTCG.\nU Memorandumu stoji da polazeći od činjenice da se Crna Gora nalazi u političkoj, institucionalnoj i zdravstvenoj krizi, da je napredak društva paralisan zbog izraženih nacionalnih, etničkih, verskih, političkih i socio-ekonomskih podela Građanski pokret URA, Socijalistička narodna partija (SNP), Bošnjačka stranka, Albanska alternativa, Forca, Albanska koalicija „Jednoglasno“ (DP, DUA i DS u CG) i Savez građana CIVIS zaključuju:\n„Memorandum o saradnji kako bi objedinili znanje, iskustvo i energiju i dali ključni doprinos da Crna Gora postane naredna članica Evropske unije potpisnici ovog Memoranduma će sarađivati na:\n1. Pomirenju u Crnoj Gori, jer smo decenijama unazad zemlja koju opterećuju različite nacionalne, verske, političke, etničke i brojne druge podele. Crna Gora mora biti država gde će svi građani imati jednaka prava, država solidarnosti i jednakosti, država u kojoj će se baštiniti međuverski i međuetnički sklad, država u kojoj će se jednako uvažavati sve verske zajednice, ali i država u kojoj se neće sprovoditi bilo koji vid revanšizma.\n3. Poštovanju Ustava Crne Gore kao demokratske, nezavisne i suverene države, jer smo posvećeni da Crna Gora bude pravedna i pravna država, nezavisnih i jakih institucija.\n4. Evropskoj budućnosti Crne Gore, jer moramo biti država razvijene ekonomije i evropskog životnog standarda. Nezavisan, depolitizovan i kvalitetan obrazovni sistem, kao i stabilan i razvijen zdravstveni sistem su ključni stubovi svake razvijene evropske države. Najvažniji društveni i politički prioritet Crne Gore jeste članstvo u Evropskoj uniji pa spoljna politika Crne Gore mora u potpunosti biti usklađena sa spoljnom politikom EU i usmerena na čuvanju uspostavljenog spoljno-političkog kursa.\n5. Snažnom ekonomskom razvoju, jer Crna Gora mora biti država razvijene ekonomije i evropskog životnog standarda. Potpunim korišćenjem resursa, generisanjem novih investicija i razvojnih projekata moramo omogućiti veće zarade za naše građane i bolji životni standard.\n6. Izgradnji Crne Gore kao socijalno odgovorne, pravedne i države vladavine prava, jer smo posvećeni izgradnji jakih i nezavisnih institucija sa ciljem uspostavljanje pravne države. Beskompromisna borba protiv korupcije i organizovanog kriminala moraju biti u fokusu djelovanja kako bi se postigao jasan napredak u pregovaračkim poglavljima sa EU.\n7. Zaštiti, unapređenju prava i integraciji manjinskih naroda u institucijama, u cilju delotvornog uticaja na procese odlučivanja u Crnoj Gori, kao garant opstanka brojčano manjinskih naroda. Poštujući i negujući različitosti kroz odgovorne politike razvoja koji neće voditi asimilaciji manjina, uz punu posvećenost ekonomskom i društvenom razvoju koji će se uvažavati i uticati na rast decentralizacije i inkluzije manjinskih zajednica kroz njihove autentične predstavnike i punu implementaciju ustavnih normi srazmjerne zastupljenosti. Bićemo posvećeni razvoju koji neće uticati na demografske procese u Crnoj Gori.\n8. Uspostavljanju ekološke Crne Gore, jer smo Ustavom definisani kao ekološka država i po tome smo jedinstveni u svetu. Posvećeni smo razvoju našeg društva u skladu sa principima održivog razvoja i zelene ekonomije kako bi i u praksi bili uspešan primer istinski ekološki odgovorne države.\nPoštujući sve razlike koje postoje među subjektima potpisnicima ovog Memoranduma i smatrajući da je krajnje vreme da zbog evropske perspektive i evropskog životnog standarda udružimo sve naše kadrovske i intelektualne potencijale potpisujemo ovaj Memorandum u dobroj nameri i veri da radimo za bolju budućnost Crne Gore“, piše u dokumentu.


Reagovanje ministra kulture i informisanja Vladana Vukosavljevića na izjave ministarke kulture Hrvatske - Ministarstvo kulture i informisanja\nReagovanje ministra kulture i informisanja Vladana Vukosavljevića na izjave ministarke kulture Hrvatske\nU svom brzom i pomalo brzopletom odgovoru na saopštenje Ministarstva kulture i informisanja Republike Srbije, ministarka Obuljen Koržinek povišenim tonom reaguje na jednostavne istorijske činjenice i javnosti nudi svoje, mada pretpostavljam i viđenje zvanične Hrvatske u vezi sa temom.\nSve to začinjava ljupkim predlogom da se "okrenem činjenicama a ne mitovima".\nIzlazeći u susret toj dobronamernoj ideji, podsetiću uvaženu koleginicu na neke činjenice a odmah potom i na mitove.\nČinjenice kažu sledeće: Nikola Tesla rođen je 1856. godine u selu Smiljan u Austrijskom carstvu, u okviru područja koje se zvalo "Vojna Krajina" i koje je, skoro isključivo, bilo naseljeno Srbima. Otac mu je bio pravoslavni sveštenik, a kršten je u srpskoj pravoslavnoj Crkvi Svetih apostola Petra i Pavla u Smiljanu. Dakle, jasno je šta je bio po nacionalnosti.\nTo ni ministarka Obuljen Koržinek ne osporava i to pohvalno govori o njenoj obaveštenosti o opštepoznatim činjenicama.\nOstaje da vidimo šta ministarka misli kada kaže da se "Hrvatska s poštovanjem seća jednog od SVOJIH najvećih izumitelja". Kako je Srbin, rođen u Austrijskoj carevini, u okviru Vojne krajine, u vremenu kada od države Hrvatske nema ni nagoveštaja, zanimljivim pseudoistorijskim inženjeringom, postao "hrvatski izumitelj"?\nPridev hrvatski, priznajem, neće Srbinu Nikoli Tesli oduzeti ništa od njegove večne slave, ali smatram takvu interpretaciju nelogičnom, istorijski neutemeljenom i u najmanju ruku detinjastom i proizvoljnom.\nDržava Hrvatska se u međunarodno priznatom kapacitetu, prilično kasno popela na istorijsku scenu i razumem težnju da se u retroaktivnom smislu trudi da popuni razne diskontinuitete, ali verujem da ima dovoljno uglednih Hrvata u istoriji da odgovore na te identitetske potrebe mlade države.\nS druge strane, i uz izvesna pojednostavljenja, Hrvatska je u najmanje dva navrata, vrlo neposredno pokazala šta misli i o Nikoli Tesli i o njegovim sunarodnicima.\nDa je Tesla posetio svoj zavičaj 1941. godine i da ga je tamo zatekao početak Drugog svetskog rata, sva je prilika da bi bio zaklan i bačen u jamu, kao i brojni pripadnici porodice Tesla i više od 500 žitelja Smiljana.\nDa je to preživeo, verovatno je da bi stradao u Jasenovcu, Glini, Jadovnu, na nekom drugom od bezbrojnih stratišta Srba ili bi možda poginuo u borbama protiv hrvatskih ustaša.\nDa je imao potomka, i da se taj potomak zatekao u Smiljanu ili u Gospiću 1991. godine, video bi prizore i postupke za koje verujem da ih ministarka zna, pa ih ovde ne bih podrobnije opisivao.\nZato i mislim da pridev "hrvatski" ne ide uz ime Nikole Tesle u istoj rečenici, osim ako nije reč o nekom dečijem kvizu iz popularne geografije.\nPoštujem ministarkino pravo da na to gleda drugačije, ali i držim da je važno da definišemo razloge za svoja uverenja.\nŠto se tiče njene tvrdnje da "Srbija ne prestaje sa falsifikovanjem istorije..." pripisaću to trenutnom padu koncentracije i neću odgovoriti onako kako to ovaj klevetnički i intelektualno nepošteni stav zaslužuje.\nKada je reč o Ivi Andriću, irelevantno je šta o njegovom osećanju nacionalne i duhovno-intelektualne pripadnosti mislimo uvažena ministarka Obuljen Koržinek i moja malenkost. Upućujem je da se o tome obavesti u mnogobrojnim izjavama samog Andrića i u dokumentima koje je potpisivao veliki srpski i svetski književnik i nobelovac. To je veoma jednostavan intelektualno istraživački poduhvat.\nTakođe, kada je reč o Ivi Andriću, ohrabrujem je da razume da nisu svi rimokatolici rođeni na ovim prostorima, istovremeno i Hrvati. Toliko bi već morala da zna ako joj jedini izvor informacija nije isključivo "Hrvatska enciklopedija".\nReligija nigde u Evropi nije vododelnica nacija, pa tako ni uverenja ministarke Obuljen Koržinek ne mogu da potru postojanje brojnih uglednih Srba katolika sa ovih prostora. Uzvratiću ministarki istovetnim savetom da se okane mitova i da se upozna sa biografijama i radom Ruđera Boškovića, Ivana Gundulića, Petra Preradovića, Vlahe Bukovca, Ive Vojnovića, Matije Bana, Marka Murata, Valtazara Bogišića, Antuna Matije Reljkovića i mnogih drugih.\nIstorija i religija višestruko su složeniji fenomeni od onoga što ministarka Obuljen Koržinek u svom saopštenju nagoveštava da zna.\nKonačno, ponovo ističem da autentična hrvatska kultura ima veliki broj značajnih predstavnika, kojima može da se diči i lokalno i globalno. Mitomanija i svojatanje tuđeg nisu pouzdan saveznik ni jednom narodu, pa ni hrvatskom i srpskom.\nPo cenu da naša neslaganja po ovim pitanjima ostanu trajna, predlažem cenjenoj ministarki da zajednički zapazimo brojne mogućnosti za buduću saradnju u oblasti kulture, a da naša različita viđenja u vezi sa temom ove debate, pripišemo složenim istorijskim okolnostima iz prošlosti.\nBudućnost je jedini zajednički živi prostor na koji možemo da računamo. Isključivo od nas zavisi šta ćemo od njega da napravimo.


Za vikend pronađeno 19 ilegalnih migranata | Palelive.com\nPočetna Novosti Aktuelnosti Za vikend pronađeno 19 ilegalnih migranata\nZa vikend pronađeno 19 ilegalnih migranata\nISTOČNO SARAJEVO – Na području Pala, Sokoca i Han Pijeska u protekla dva dana u više odvojenih grupa pronađeno je 19 ilegalnih migranata koji su na teritoriju Republike Srpske ilegalno ušli iz susjednih zemalja, saopšteno je danas iz Policijske uprave Istočno Sarajevo.\nProvjerama je utvrđeno da je osam ilegalnih migranata iz Iraka, sedam iz Pakistana i četiri iz Bangladeša.\nLica su predata na dalje postupanje Službi za poslove sa strancima, Terenskom centru Istočno Sarajevo.\nPolicijskoj stanici Sokolac u subotu, 15. septembra, prijavljeno je da je u Ulici Marka Ećimovića u Sokocu nepoznati izvršilac ili više njih oštetio putničko motorno vozilo “audi šest”, vlasništvo lica P.B.\nU toku je rad na rasvjetljavanju krivičnih djela oštećenje ili oduzimanje tuđe stvari i izazivanje opšte opasnosti.\nNaredni članakZarad malo političke koristi neodgovorno se presuđuju i etiketiraju ljudi


Kurdske snage su nekoliko godina unazad favoriti američke administracije, koja ih podržava i naoružava.\nPucnjava na Kapitol hilu, žena pokušala da obori policajce\nNa Kapitol hilu u Vašingtonu danas je došlo do pucnjave kada je žena, čiji identitet nije objavljen, udarila automobilom u policijska vozila, a potom pokušala da pregazi nekoliko policajaca koji su pešice obilazili oblast oko zgrade vlade, saopštila je vašingtonska policija, javljaju američki mediji.\nProtest protiv Trampove inauguracije u Vašingtonu\nU Vašingtonu je u toku protestna šetnja protiv budućeg predsednika Donalda Trampa.\nČetvoro ranjenih u pucnjavi u Vašingtonu\nNajmanje četiri osobe su ranjene u blizini Kapitola nakon što je nepoznati muškarac otvorio vatru, javili su RT i „Vašington post“.\nPutin neće u Vašington\nRusija, iako je najveća nuklearna sila na svetu, neće učestvovati na Samitu o nuklearnoj bezbednosti u Vašingtonu. Bela kuća je takvu odluku Rusije nazvala „samoizolacijom“.\nRusija o produžavanju sankcija zbog Krima: Od toga zavisi opstanak Amerike\nPredsednik SAD Donald Tramp doneo je odluku da na još godinu dana produži sankcije Rusiji zbog situacije sa Krimom. Istovremeno, ruska strana smatra da će Vašington nastaviti da sprovodi takvu politiku jer od toga zavisi opstanak Amerike.\nNa Aljasci danas počinju američko-kanadske vojne vežbe koje će trajati do 6. marta uz učešće oko hiljadu vojnika, a to nije jedini nagoveštaj povećane aktivnosti Amerike i drugih članica NATO u tom regionu, s namerom da prikriju svoje slabosti u tom regionu o odnosu na Rusiju, smatraju analitičari.


Amisco Pro – softver za fudbalske trenere\nSoftver Amisco Pro, delo programerske firme Sport Universal iz Nice, koriste klubovi Real Madrid, Valensija, Parma, Nant, Olimpik… Sve je više trenera koji, prilikom analize stanja na terenu i ocenjivanja igre pojedinih igrača, koriste kompjuter; najmoćniji softver koji u tome može da im pomogne jeste upravo Amisco Pro. Delo francuskih programera može da u toku jedne utakmice sakupi 4,5 milijardi informacija o kretanju igrača, lopte i sudije na terenu, tako da je trener u mogućnosti da odmah sagleda pokrivenost pozicija, kvalitet kretanja, međusobnu udaljenost igrača, brzinu… „Naoružan“ ovakvim informacijama, može da reaguje odmah, u toku same utakmice, i izvrši neophodne promene u taktici ili sastavu tima na terenu.\nIza ovog moćnog softvera, koji podrazumeva sistem od šest do osam digitalnih kamera pored terena povezanih kompjuterom, stoje programer i ragbi igrač Jean-Marc Giorgi i informatički stručnjak Antoine David, koji se danas nalazi na čelu firme Sport Universal. Rad na programu započeli su 1995. godine, sa skromnim sredstvima, da bi se 1998. godine za ovaj proizvod zainteresovali i francusko Ministarstvo sporta i Fudbalski savez Francuske. Softver je prvi put testiran u nekoliko kvalifikacionih utakmica pred Svetsko prvenstvo 1998. godine, kada je i dokazana njegova izuzetna moć. Usledilo je i interesovanje privatnih investitora, tako da danas autori programa nemaju problema sa novcem za svoj projekat – pre nekoliko nedelja, dobili su investiciju od tri miliona evra za dalji razvoj softvera.\nTrenutno Amisco Pro ne koriste samo fudbalski treneri, već i novinari medijskih kuća AOL i Canal Plus. Imajući u vidu njihove potrebe, te jači proboj na medijsko tržište, programeri su napravili i posebne verzije programa za novinare – Sportmedia i Amisco at Media. U pripremi su i verzije namenjene drugim sportovima, od kojih će prvo doći na red ragbi.\nIpak, uvođenje ovakvog sistema moraće da sačeka. Zasad, u Velikoj Britaniji postoji mišljenje da će klubovi koji sebi mogu tako nešto da priušte, biti u prednosti nad onima koji nemaju dovoljno sredstava za kupovinu sistema. Igra ne bi bila ravnopravna, a bogatiji bi imali prednost u samom startu. Ipak, sportski komentatori i stručnjaci smatraju da će nova tehnologija biti široko prihvaćena u budućnosti. Kada govorimo o novcu, već je sada jasno da su bogatiji i bez ovakvog sistema u prednosti – ko ima para, taj ima i najbolje igrače.


Punktovi organizovani su u Beogradu i Nišu\nKatarina lazic simic\t 28.03.2021. 14:40h 14:44h\nZaposleni iz više od 1.500 kompanija iz Bosne i Hercegovine, Severne Makedonije, Crne Gore, Albanije kao i sa Kosova primili su tokom vikenda vakcine protiv kovid-19 u Beogradu i Nišu, saopštila je Privredna komora Srbije.\nAkciju imunizacije privrednika, kako se navodi u saopštenju, organizovao je Komorski investicioni forum zemalja Zapadnog Balkana, a 10.000 vakcina obezbedila je Privredna komora Srbije zajedno sa Vladom Srbije.\nPredsednik Privredne komore Srbije Marko Čadež rekao je da je ponosan zbog akcije vakcinacije privrednika regiona i da je dobio veliki broj poruka zahvalnosti kolega za ovu akciju.\n"Želim da zahvalim svima iz regiona koji su pomogli da se ona uspešno sprovede. Privrednici su pokazali da zajedno mogu da pobede virus, kao što zajedno možemo od našeg regiona da učinimo najbolje mesto za posao i život", rekao je Čadež.\nNajviše radnika je došlo iz kompanija iz Bosne i Hercegovine i Severne Makedonije.


ZIMSKI PLANINSKI CENTRI POLAKO SE PUNE Na Divčibarama skoro svi kapaciteti rezervisani za novogodišnje praznike - Biznis.rs\n17.11.2020 14:08 Izmenjeno: 19:15 Autor: Marija Jovanović 1\nU planinskim centrima Srbije u toku su rezervacije za novogodišnje praznike, ali i ostatak zimske sezone. Prema podacima lokalnih turističkih organizacija, u nekim planinskim...\nU planinskim centrima Srbije u toku su rezervacije za novogodišnje praznike, ali i ostatak zimske sezone. Prema podacima lokalnih turističkih organizacija, u nekim planinskim centrima popunjeno je više od 70 odsto kapaciteta u privatnom smeštaju i oko 80 odsto u hotelima, kaže za Biznis.rs direktorka Turističke organizacije Srbije Marija Labović.\n„Na Divčibarama su skoro svi kapaciteti popunjeni za novogodišnje praznike, na Goliji je već sada popunjeno oko 70 odsto kapaciteta u privatnom smeštaju, tj. seoskim turističkim domaćinstvima. U Sokobanji je rezervisano oko 40 odsto smeštajnih kapaciteta za predstojeći zimski period, dok je na Kopaoniku, Zlatiboru i Zlataru popunjenost za zimsku sezonu oko 30 odsto“, navodi Labović i dodaje da je trenutna popunjenost smeštaja na destinaciji Tara-Drina-Bajina Bašta oko 25 odsto.\nUkoliko epidemiološka situacija bude bolja, direktorka TOS veruje da će i veći broj ljudi tokom zime otići na planine, tako da bi planinski centri mogli da zabeleže rezultate bar približno dobre kao prošle godine.\nPoruke o higijeni i prostornom distanciranju biće od presudnog značaja i imaće visoki prioritet za posetioce tokom ove zimske sezone. Upravo zato Turistička organizacija Srbije, podržala je HORES da po ugledu na nacionalne evropske asocijacije članice HOTREC, kreira pečat „Clean & Safe“(Čisto & sigurno), objašnjava Labović.\n„Na taj način ćemo razlikovati hotele, druge smeštajne objekte i restorane, koji se pridržavaju higijenskih i zdravstveno-bezbednosnih propisanih standarda“, napominje direktorka TOS.\nPečat „Safe & Clean“ za sada ima 79 hotela\nPečat koji garantuje gostima da su ispoštovani svi zdravstveni i higijenski protokoli u Srbiji za sada ima 79 hotela i 53 restorana, izjavio je ranije za naš portal Georgi Genov, direktor Poslovnog udruženja hotelijera i restorana Srbije (HORES).\n„Nama hotelijerima i restoraterima jedino preostaje da primenjujemo epidemiološke mere kako bismo uspeli da opstanemo i nagovorimo goste da dođu, a da budu sigurni da se nalaze u sigurnoj zoni i da se poštuju sve neophodne zdravstvene mere“, kazao je Genov.\nPrema njegovim rečima, svi oni koji imaju sertifikat „Safe & Clean“ primenjuju sve zdravstveno-higijenske mere na najvišem mogućem nivou. HORES je ove mere i protokole razvio za hotele i restorane, a po ugledu na brojne evropske zemlje u kojima ministarstva zdravlja dodeljuju ove sertifikate.\n„Sve zdravstvene mere moraćemo da poštujemo i u postpandemijskom periodu. To je jedino oruđe kojim možemo da dokažemo da nismo mesto zaraze“, naglasio je Genov.\nBIZNIS EPIDEMIOLOŠKE MERE HORES SKIJANJE SRBIJA TURISTIČKA ORGANIZACIJA SRBIJE TURIZAM ZIMSKA SEZONA\nSKORO 75 MILIONA ZARAŽENIH KORONOM U SVETU U mnogim zemljama stroge mere i za…\nSEZONA U SRBIJI IPAK NIJE U POTPUNOSTI IZGUBLJENA Kapaciteti na Zlatiboru…\nDivcibari su divni


Predsjednica Republike Srpske razgovarala sa ambasadorom Velike Britanije u BiH – Predsjednik Republike Srpske | Željka Cvijanović\nPredsjednica Republike Srpske Željka Cvijanović razgovarala je danas u svom kabinetu sa ambasadorom Velike Britanije u BiH Metjuom Fildom (Matthew Field).\nPredsjednica Cvijanović i ambasador Fild razgovarali su o aktuelnoj političkoj i ekonomskoj situaciji u Srpskoj i BiH, te o mogućnostima unapređenja saradnje Velike Britanije i Republike Srpske u brojnim oblastima, sa posebnim akcentom na obrazovanje.\nTokom sastanka, predsjednica Cvijanović je naglasila da su institucije Republike Srpske u potpunosti posvećene provođenju ekonomsko-socijalnih reformi, koje doprinose poboljšanju privrednog ambijenta, kao i rješavanju konkretnih problema sa kojim se suočavaju građani oba entiteta.\nPredsjednica Srpske je istakla da je puno uvažavanje Dejtonskog sporazuma, kao i pozicije Republike Srpske u okviru ustavnog poretka i političkog sistema BiH, pretpostavka formiranja legitimne vlasti, te efikasnog funkcionisanja institucija na zajedničkom nivou.\nOvom prilikom, predsjednica Cvijanović zahvalila se ambasadoru Fildu na dosadašnjoj dobroj saradnji, te izrazila očekivanje da će ona biti nastavljena i u narednom periodu


Severna Makedonija od Fajzera u februaru dobija prve doze vakcina - Svet - Dnevni list Danas\nPočetna » Svet » Severna Makedonija od Fajzera u februaru dobija prve doze vakcina\nSeverna Makedonija od Fajzera u februaru dobija prve doze vakcina\nSeverna Makedonija će u februaru dobiti prve doze Fajzer vakcine protiv kovida 19, objavio je danas ministar zdravlja Venko Filipče.\n1Piše: Beta 30. decembra 2020. 20.18 Izmenjeno: 22.59\nOn je na Fejsbuku napisao da je danas postignut direktan dogovor sa američkom farmaceutskom kompanijom Fajzer i da će količine vakcina biti poznate narednih sedmica.\n„Sledeće doze Fajzer vakcina će pristići u martu i aprilu“, istakao je ministar zdravlja Severne Makedonije (facebook.com/filipce.venko).\nPrema njegovim rečima, Ministarstvo zdravlja produžava razgovore za obezbeđivanje vakcina kroz pregovore sa zamljama članiicama EU, kao i preko Kovaks mehanizma, gde očekuje raspored i datum distribucije prvih količina.\n„Ovo je odlična vest za sve građane i prvi korak ka konačnoj pobedi nad panemijom (korona virusa). U januaru se očekuju i frižideri za skladištenje ovih vakcina i time će makdonski zdravstveni sistem biti u potpunosti sprman za vakcinaciju“, istakao je Filipče.\nfajzer, Korona virus, vakcinaSkoplje\n31. decembra 2020. u 05.46\nOvi kao i iz BiH slavali sve vreme.Kasno je februar.Vi ustvari niste naručili ništa jer nikakav ugivor nemate.Potpisan ugovor gde piše količina,cena,transport su merodavni


Novine u odluci o postavljanju manjih montažnih i pokretnih objekata\npetak, 9. mart 2018. 13:05h\nČlanovi Gradskog veća usvojili su danas Nacrt odluke o postavljanju manjih montažnih, pokretnih i drugih objekata privremenog karaktera na površinama javne namene.\nS današnje sednice Gradskog veća Pančevo Pančevo.MOJKraj.rs\nKako je Dragana Mihaljčić iz Sekretarijata za urbanizam, građevinske, stambeno-komunalne poslove i saobraćaj obrazložila, pored uobičajenih montažnih objekata, odlukom je predviđena i novina.\nNovina je kategorija “Zelena ostrva” na zahtev JKP Higijene, koja predstavljaju montažne objekte koje će ovo preduzeće graditi na više lokacija u gradu u dogovoru s urbanistima. Kao novina, ubuduće će se petnaestak lokacija za postavljanje frižidera za prodaju sladoleda izdavati u postupku javnog nadmetanja. Ovom Odlukom predviđeno je i izdavanje javne površine za specijalizovano vozilo za pripremu i prodaju hrane, a lokacije će se izdavati u postupku javnog nadmetanja, obrazložila je ona.\nPri pisanju ove Odluke vođeno je računa i o bezbednosti, pa je u kategoriji letnjih bašti povećana udaljenost bašte od kolovoza.\nTakođe su usvojene i izmene Odluke o uređenju saobraćaja na teritoriji grada Pančeva.\nGradsko veće dalo je saglasnost Ministarstvu pravde Republike Srbije za izgradnju priključne saobraćajnice za potrebe kompleksa kazneno-popravnog zavoda u Pančevu, koji se gradi na Bavaništanskom putu.\nodluka o postavljanju montažnih objekata